text:
कामेश्वर नगर लिखलक इतिहास, एक दिन मे दू ठाम दीक्षांत
एलएमएनयू मे छठम त केएसडीएसयू में पांचम दीक्षांत समारोह संपन्न
ज्योति श्रीवास्तव/सावित्री कुमारी
दरभंगा । कामेश्वर नगर बुधदिन इतिहास लिख देलक। एकहि परिसर मे एकहि दिन राज्यपाल सह कुलाधिपति रामनाथ कोविंद दोटा विश्व विद्यालयक छात्र कए दीक्षांत आशिर्वाद देलथि। एहि अवरसर पर ललितनारायण मिथिला विश्व विद्यालय मे केंद्र सरकार क नव शिक्षा नीति क अध्यक्ष प्रो जगमोहन सिंह राजपूत दीक्षांत भाषण देलथि त कामेश्चर सिंह संस्कृत विश्व विद्यालय मे सम्पूर्णानन्द संस्कृत विवि, वाराणसी क पूर्व कुलपति प्रो0 अभिराज राजेन्द्र मिश्र दीक्षांत भाषण देलथि।
देश क कईटा शहर मे अनेक विश्वविद्यालय अछि मुदा वार्षिक दीक्षांत समारोह एक संग सब विश्वविद्यालय मे हो, एहन प्राय: नहि होइत अछि। दरभंगा मे सेहो एहि स पूर्व ललित नारायण मिथिला विश्वविद्यालय मे पांचटा आ कामेश्वर सिंह दरभंगा संस्कृत विश्वविद्यालय मे चारिटा दीक्षांत समारोह भेल अछि। मुदा एकहि दिन दूनू ठाम दीक्षांत समारोह क आयोजन पहिल बेर भेल। इ रिकार्ड दूनू विश्वविद्यालय एक राष्ट्रीय स्तर पर चर्चा मे आनि देलक अछि। एकहि परिसर मे दूटा विश्वविद्यालय आब पटना मे सेहो अछि, मुदा देश मे इ पहिल परिसर अछि। दरभंगा महाराज डा कामेश्वर सिंह क सदाशयता आ हुनकर अनन्य शिक्षा प्रेम क परिणाम अछि जे एक किलोमीटर क विशाल परिधि मे दूनू विश्वविद्यालय अछि।
बुधदिन कुलाधिपति सह राज्यपाल करीब पांच घंटे क दरभंगा प्रवास क दौरान दूनू विश्वविद्यालयों मे आयोजित दीक्षांत समारोह क साक्षी बनलाह। ओ विश्वविद्यालय दिस स कैल जा रहल कार्य क सराहना करैत लोकोपयोगी आ युगानुकूल बच्चा कए प्रशिक्षित करबाक आह्वान केलथि।
कामेश्वरसिंह दरभंगा संस्कृत विश्वविधालय मे आयोजित पञ्चम वार्षिक दीक्षान्त समारोह 2016 कए संबोधित करैत कोविन्द कहला जे संस्कृत शिक्षा आइ सेहो प्रासंगिक अछि एहि मे स्वरोजगार क संभावना व्याप्त अछि। आवश्यक्ता अछि संस्कृत शिक्षा कए सरल, सुबोध आ सर्वजन संवेद्य बनेबाक। ओ कहला जे हिन्दी, अंग्रेजी आ अन्य क्षेत्रीय भाषा क माध्यम स एकरा लिपिबद्ध कैल जाये, ताकि एकर महत्वपूर्ण तथ्य स जन मानस परिचित भ सकए। ओ कहला जे इ तकनीकि तथ्य अछि जे संस्कृत भाषा कम्प्यूटर क सुविधा क दृष्टि स सेहो अत्यंत वैज्ञानिक आ उपयोगी पाउल गेल अछि। हमर भारतीय संस्कृति क संपूर्ण जीवन क प्रतिनिधत्व करनिहारि संस्कृत भाषा विश्व क सर्वाधिक संपन्न भाषा अछि। विश्व क ज्ञान आ विज्ञान स संपूर्ण विषय संस्कृत-साहित्य मे समाहित अछि। संस्कृत साहित्य समस्त पृथ्वी कए परिवार मानलक अछि। इतिहास साक्षी अछि जे चारित्रिक शिक्षा आ शांति लेल समस्त विश्व, भारत दिस देखैत रहल अछि।
कामेश्वर सिंह दरभंगा संस्कृत विश्वविधालय के कुलपति डॉ0 देव नारायण झा कहला जे 1556 ई0 मे मुगल शासक अकबर स दान स्वरूप प्राप्त भेल एहि भूमि पर महाराजाधिराज कामेश्वर सिंह संस्कृत विद्या कए संरक्षण आ संबर्धन लेल जमीन आ भवन दान देलथि। तत्कालीन राज्यपाल डॉ0 जाकिर हुसैन आ मुख्यमंत्री श्रीकृष्ण सिंह 30/03/1960 कए एहि दान कए स्वीकार केलथि आ एहि विवि क स्थापना भेल। इ विवि प्राच्य विद्या क क्षेत्र मे विस्तृत काज केलक अछि। नौटा छात्र कए कुलाधिपति स्वर्ण पदक प्रदान केलथि। जाहि मे विनित कुमार झा, रमेश कुमार, कुमार गौरव, राजीव कुमार रंजन, कृष्णानंद झा, पिन्टू कुमारी, गोविन्द झा, कुन्दन कुमार शामिल छथि। कार्यक्रम क प्रारंभ मे कुलाधिपति सहित मंचस्थ अतिथि सब महाराजा डॉ0 कामेश्वर सिंह क तैल चित्र पर माल्यार्पण केलथि।
एहि स पूर्व ललित नाराययण मिथिला विश्वविधालय मे आयोजित दीक्षांत समारोह मे अध्यक्षीय संबोधन मे कुलाधिपति रामनाथ कोविन्द कहला जे संस्कृति आ परम्परा स प्राप्त ज्ञान आ प्रज्ञा कए पुन: प्रतिष्ठापित करब हमर सबहक दायित्व अछि। हम सब तकनीकि विकास क दौड़ स गुजरि रहल छी। पूरा दुनिया वैश्विक ग्राम मे बदलि चुकल अछि। जरूरत एहि गप क अछि जे हमरा सब कए निश्चित रूप स तकनीकि दक्षता विकसित करबाक चाहि। संगहि परस्पर सूचना क अदान-प्रदान सेहो। आइ औद्योगिक समाज मे सूचना महत्वपूर्ण बनि गेल अछि। एहन मे हमरा सब कए ध्यान देबाक अछि जे कहीं हमर प्रज्ञा आ ज्ञान सूचना क अम्बार हेरा नहि जाये।
मिथिला क प्राचीन इतिहास क चर्च करैत कुलाधिपति कहला जे इ भूमि आदि काल स दार्शनिक, संत आ विद्ववान क कर्म भूमि रहल अछि। पिछला 45 साल मे इ विवि सर्वतोमुखी विकास केलक अछि। महिला प्रौद्योगिकी संस्थान क स्थापना विश्वविधालय लेल उपलब्धि अछि। आधुनिक्तावाद क एहि युग मे विश्वविधालय आ कॉलेज क कामकाज क कम्प्यूट्रीकरण आवश्यक अछि। ई-लाईब्रेरी आ ई-लनिंज़्ग समय क मांग अछि। ओ अपन संबोधन मे पारम्परिक शिक्षा प्रणाली क परिध स आगू व्यावसायिक शिक्षा पर सेहो बल देबा पर जोर देलथि।
राज्य क भूमि सुधार आ राजस्व मंत्री डॉ0 मदन मोहन झा कहला जे एहि संस्थानक शिक्षा क क्षेत्र योगदान बहुत सराहनीय रहल अछि। कुलपति डॉ0 साकेत कुशवाहा प्रतिवेदन पेश करैैत कहला जे विवि क विशिष्ट पहचान कायम करबाक दिशा मे प्रशासन प्रयत्नशील अछि। विभिन्न व्यावसायिक पाठ्क्रम क गुणवत्ता कए स्तरीय बनेबाक प्रयास जारी अछि। एहि अवसर पर ओ दरभंगा महाराज क शिक्षा प्रेम क सेहो चर्चा केलथि। संगहि नैक ग्रेडेशन आ सूचना क अधिकार मे भेटल प्रमाण पत्र क सेहो जिक्र केलथि। ओ कहला जे जे बिहार आ झारखंड मे केवल लनामिविवि कए इ पुरस्कार भेटल अछि।
एहि अवसर पर कुलाधिपति क हाथ स 23गोट छात्र-छात्रा कए गोल्ड मेडल स पुरस्कृत कैल गेल। जाहि मे बॉयोटेक्नोलॉजी क ट्विंकल, रसायन शास्त्र क आनंद मोहन झा, गणित क हंस के सरी गुडकेस, फि जिक्स क नवीन कुमार सिंह, जूलोजी क चित्रा भारद्वाज, अंगरेजी क शालिनी चौधरी, हिंदी क आरके कॉलेज मधुबनी क अमित कुमार,एहि कॉलेज स मैथिली क गोपाल कुमार, पीजी म्युजिक क मुकुल आनंद, फिलॉसाफी क मनीष कुमार रस्तोगी, संस्कृत क ज्योत्सना कुमारी, उर्दू क रिफत जहां, अर्थशास्त्र क दीपक कुमार राय आ अंकिता कुमारी, भूगोल क ईशा झा, इतिहास क अनुराधा कुमारी, गृह विज्ञान क दिलीप कु मार ठाकुर, राजनीति विज्ञान क आरबी कॉलेज दलसिंहसराय क विवेक कुमार चौधरी, मनोविज्ञान क समस्तीपुर कॉलेज समस्तीपुर क अमित कुमार, समाज शास्त्र क फातमा नुजहत, एमबीए क त्रिलोक कुमार, एमएड क मो. शमीम हैदर आ रसायन शास्त्र क आनंद मोहन झा शामिल छथि। बॉटनी क सीएम साइंस कॉलेज क सुप्रिया आ कॉमर्स क जीडी कॉलेज बेगूसराय क श्रृष्टि अनुपस्थित छलीह।


c: text/html

text:
मुख्यमंत्री देलथि कांटी थर्मल कए सुपर थर्मल बनेबाक आश्वासन
कांटी : एनटीपीसी आ विद्युत बोर्ड क संयुक्त उपक्रम कांटी थर्मल स आखिरकार 13 साल बाद उत्पादन शुरू भ गेल। कांटी थर्मल क 110 मेगावाट क पहिल इकाई (यूनिट नं.1) क लोकार्पण क संग उत्तर बिहार मे बिजली उत्पादन एक बेर फेर स शुरू भ गेल। अगिला साल मार्च तक यूनिट नंबर 2 स सेहो 110 मेगावाट बिजली क उत्पादन शुरू भ जाएत। इ दूनू इकाई1985 मे थर्मल क स्थापना क समय शुरू भेल छल। बंद भेलाक बाद समझौता क तहत एनटीपीसी एहि दूनू इकाई क जीर्णोद्धार केलक अछि। एकर अलावा फेज टू क तहत निमार्णाधीन 195-195 मेगावाट क दूटा आओर इकाई चालू कैल जाएत। मुख्यमंत्री कांटी थर्मल क 110 मेगावाट क पहिल इकाई (यूनिट नं.1) क लोकार्पण क बाद कहला जे कांटी स 1100 मेगावाट बिजली क उत्पादन होएत। ओ 500 मेगावाट क नव इकाई क शुरूआत करबाक घोषणा सेहो केलथि। नीतीश कहला जे ऊर्जा क मामला मे बिहार आत्मनिर्भर भ रहल अछि। बिहार जल्द शक्ति क केंद्र बनत। बिजली वर्तमान समय क जनाकांक्षा अछि। रोजगार, कृषि स ल कए घर तक बिजली क जरूरत अछि। एहि लेल बिजली सुधार कए ओ चुनौती क रूप मे स्वीकार केलथि अछि। ओ कहला से अगिला चारि साल मे राज्य मे छह हजार मेगावाट बिजली क आपूर्ति होएत। ओ कहला जे एनटीपीसी स बिजली खरीद तखने संभव अछि जखन जनता बिजली बिल समय पर जमा करबा लेल तैयार हेतथि। ओ कहला जे बिजली मुहैया करेबा लेल ओ हर संभव प्रयास क रहल छथि, जाहि मे हुनका धीरे-धीरे सफलता भेट रहल अछि। इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa

robotstxt: allowed

filter: keep


text:
भटकैत भूट्कैत एकटा बड पुरान शिष्य अपन गुरु लग पहुँचल . गुरु अपन शिष्य के देखि आह्लादित भ उठलाह ... की हाल छैक शिष्य सुन्दरम , जीवन कोना बीती रहल अछि अहांके ?
हम ते बड अभागल छी महाराज... कलपैत शिष्य बाजल ..
की भेल.. अहाँ ते ज्ञान क पोटरी ल क एहि ठाम से गेल छी..
हम जाहि वस्तु कामना करैत छी वैय्ह हमरा से दूर भ जायत ऐछ.नै ते हम अर्थोपार्जन केलों आ नै ते जीवन क कोनो सुख भोग्लों .....
स्नेह भरल स्वरे गुरु बजलाह ..अहाँ पहिने देवा लेल सिखु ,तखन लेवा क लेल सोचब..
हम की देब भगवन ! हमरा अछिए की ? नै ते धन दौलत , नै ते घर -गाड़ी , नहि कपडा लत्ता देब तं की देब ==निराश स्वर छल
अहाँ लग बहुत किछ ऐछ . अहाँ चाही त लोग के बहुत किछ द सकैत छी
चौंकी उठहल शिष्य --की ऐछ जे द सकैत छी हम ?
अहांके भगवन सुन्दर बोली देने छैथ , अहाँ चाही तो ओकर उपयोग स लोग क तारीफ़ क सकैत छी . दोसर केर बड़ाई क ओकर ह्रदय मे ख़ुशी भरि सकैत छी, मुदा अहाँ ते एतेक दरिद्र छी जे जाहि मे एको पाई नै खर्च होयत अछि , उहो नै क सकैत छी. आदमी के कंजूस नै हेवाक चाही, भगवन जे देने छैथ ओकरा जतेक बंटब ओतेक बडत.. ककरो बड़ाई करब ते अहांक अपने सम्पन्नता क
भान होयत , मोने उदारता क भाव रहत अहाँ लग वाणी क धन ऐछ, ह्रदय के विशाल बनाऊ एक बात जानि लिय ककरो बड़ाई केने से ओ पैघ नै होयत छैक वरन बड़ाई करय वाला लोग क दृष्टि मे पैघ भ जायत अछ . अहाँ खाली पयबा लेल जनैत छी तैं दुखी रहैत छी . जे दैत छैथ ओ देवता छैथ आ देवता कहियो अभावग्रस्त नै रहैत छैथ ...............
शिष्य गुरु क पैर पर खसि पडल .............


text:
ई सम्मान ‘बबितिया’क सम्मान नहि, अपितु मिथिलाक समस्त बेटीक सम्मान अछि : मृदुला मिश्रा
Advertisement
एहन तरहक सिनेमाक निर्माण सँ समाज मे जाइत अछि एकटा सकारात्मक संदेश : शारदा सिन्हा
मधुबनी : जानकी नवमी पर मैथिली फीचर फिल्म ‘बबितिया’ लेल मधुबनी निवासी सुनील कुमार झा कें पटनाक विद्यापति भवन मे मैथिली महिला संघ दिस सँ सम्मानित कयल गेलनि। हुनका ई सम्मान सुप्रसिद्ध लोक गायिका शारदा सिन्हा आ चाणक्या नेशनल लॉ यूनिवर्सिटी केर कुलपति श्रीमती मृदुला सिन्हा आ मैथिली महिला संघक महिला लोकनि सभ द्वारा प्रदान कयल गेल। एहि अवसर पर फिल्म ‘बबितिया’क लगभगल तमाम कार्यकर्ता लोकनि उपस्थित छलाह।
समस्त मिथिवासी देखथि एहि फिल्म कें
मैथिली महिला संघ, पटना दिस सँ ‘बबितिया’ सिनेमाक निर्माता आ निर्देशक सुनील कुमार झा कें ई सम्मान नारी सशक्तिकरण कें बढ़ावा देबा लेल देल गेलनि। फिल्मक संबंध मे बात करैत पद्म भूषण श्रीमती शारदा सिन्हा कहलनि जे एहन तरहक फिल्मक निर्माण सँ समाज मे एकटा सकारात्मक संदेश जाइत अछि। ओ कहलनि जे एहि फिल्म कें प्रत्येक मिथिलावासी कें देखक चाहिऐन जे कोना एकटा साधारण लड़की अपन हिम्मत केर बल पर अपन लक्ष्य कें प्राप्त करैत अछि। ओ एहि फिल्मक निर्माण लेल ‘बबितिया’ केर संपूर्ण टीम कें बधाइ आ शुभकामना देलनि।
सीता जकाँ अछि बबितियाक संघर्ष
कार्यक्रम कें संबोधित करैत पूर्व न्यायमूर्ति आ चाणक्या नेशनल लॉ यूनिवर्सिटी केर कुलपति श्रीमती मृदुला मिश्र कहलनि जे वस्तुत: ई सम्मान मात्र ‘बबितिया’क सम्मान नहि अछि, अपितु ई सम्मान मिथिलाक ओहि समस्त बेटीक सम्मान अछि जे अपन जीवन स्तर मे सुधार अनबाक लेल संघर्षरत अछि। जहिना जानकीक जीवन धैर्य आ साहसक परिचायक अछि, ठीक ओहिना बबितियाक जीवन अछि। ई सिनेमा समस्त मिथिलाक लेल प्रेरणा स्रोत अछि।
एकटा सामान्य परिवारक लड़कीक संघर्ष गाथा अछि ‘बबितिया’ : सचिव
एहि संबंध मे मैथिली महिला संघक सचिव श्रीमती कल्पना झा कहलनि जे ई सिनेमा नारी सशक्तीकरण कें बढ़ावा दैत अछि। फिल्म ‘बबितिया’ मे एकटा सामान्य परिवारक लड़कीक संघर्ष गाथा अछि जे अपन बल पर अपन लक्ष्य कें प्राप्त करैत अछि। तें जानकी नवमी पर एहि फिल्मक निर्देशक सुनील कुमार झा आ हुनक टीम कें एहि सम्मान लेल चुनल गेलनि।
जल्दिए शुरू कयल जाएत फिचर फिल्म ‘झिलमिलिया’ केर शूटिंग
कार्यक्रम कें संबेाधित करैत निर्माता आ निर्देशक सुनील कुमार झा कहलनि जे स्त्री सशक्तिकरण कें बढ़वा देबाक हमर प्रयास अगुओ जारी रहत। ओ कहलनि जे जल्दिए जानकी फिल्म्स प्रोडक्शन प्राइवेट लिमिटेड द्वारा अगिला फिल्म ‘झिलमिलिया’ केर शूटिंग शुरू कयल जाएत। ई फिल्म स्त्री सशक्तिकरण कें त’ बढ़ावा देबे करत, संगहि हाइवे बनलाक बाद बदलल गामक व्यथा-कथा सेहो कहत।


text:
Friday, June 29, 2012
अनाथ
अस्सी बरखक सोमनाथजी भरल-पुरल संसार छोरि अपन प्राण विशर्जन कए लेला | सभ मनोकामना पूर्ण तैयो सांसारिक मोह मायासँ बान्हल, सभ कियो हुनक मृत देहकेँ चारू कात घेरने, दुखी, व्याकुल, कनैत |
दूटा बेटा, दुनूक पुतौह, पोता-पोती सभ संगे, खाली बड़का बेटा मुंबईमे नोकरी करैत | हुनको तीन चारि दिन पहिले सोमनाथजीक बिगरल स्वास्थकेँ बाबत फोन भए गेल रहनि आ ओ गाम हेतु बिदा सेहो भए गेल रहथि | आब कोनो घड़ी आबि सकैत छलथि |
सोमनाथजी बड़का बेटाक आगमन | हुनका आबैत देरी सभ समांगक कननारोहटमे बिरधि भए गेलनि | हुनकर छोट भाइ हुनका देखते देरी भरि पाँज कए पकरि कनैत, "भईया --- बाबू छोरि चलि गेला हुं-हुं ..... आबकेँ देखत ... "
बड़का छोटकाकेँ करेजसँ लगेने हुनक पीठकेँ सिनेहसँ सहलाबैत, "नै रे तूँ किएक कनै छें, तोरा लेल तँ एखन हम जीबैत छीयौक तोहर सभ कीछु | अनाथ तँ आइ हम भए गेलहुँ, माए चारि बर्ख पहिले चलि गेली आ आइ बाबूओ...."
*****
जगदानन्द झा 'मनु'
Subscribe to: Post Comments (Atom)


text:
जखन ओ गाम गेल रहए तँ माए-बाबू नै टोकने रहथिन। ई लग जा कऽ गोर लगलकै। बाबू कहने रहथिन- नीके रहऽ। बस एतबे आर किछु नै। माए तँ पएरे छीपि लेलकै, तैयो ई आगाँ बढ़ि गोर लगलक। माए आशीर्वादक बदलामे मूह घुमा लेने रहै।
दुइये दिन रहल ई गाममे। ऑफिसेक काजसँ कतौ पटना-दरभंगा आएल रहै तँ गाम चल आएल। परिवार बच्चा सभ बाहरे छलै। अपना दुःख भेल रहै। जे माय एक रत्ती इसकुलसँ ओकरा अबैमे देरी होइत छलै तँ अंगने-अंगने सभकेँ पूछि जाइ जे तोहर बौआ एलौ की नै। हमर बौआ एखन तक नै एलैहेँ बड़की दाइ आदि-आदि। हरदम मूहे देह निंहारैत रहै छलै, सट्ठका लगमे राखिक खुआबै छलै। नै खेने ओकरा भकौआ धराबै छलै। से माय आइ मूड़ी धुरा लेलकै। जरूर दुःख छैक मायकेँ अपन बेटासँ। निश्चय ओ एकर आशाक अनुरूप नै चललै। निश्चय जे माय-बाबू कहैत छैक से नै करैत छैक ओ। निश्चय ओ अपन बाल-बच्चा लऽ कऽ बाहरे रहैत अछि। सभटा सत्य आ सभटा ठीक। मुदा पुत्रो कुपुत्रो जायताम्, माता न कुमाता भवति...आब नै होइ छै की...!!


text:
मधुबनी, मिथिला मिरर: झंझारपुर सं सांसद वीरेन्द्र चौधरी बृहस्पति दिन अंधराठाढी़ प्रखंड मे प्रधानमंत्री सड़क योजना के तहत बनय बला तीन टा पीसीसी सडकक शिलान्यास केलनि। अहि योजनाक अंतरर्गत पहिल मुख्य सड़क 4 सं सिजौल धरि, दोसर मुख्य सड़क 3 सं गोरगामा धरि आ तेसर मुख्य सड़क 30 सं गोदाम टोल धरि बनत। उक्त कार्यक्रमक बाद सांसद पिपरौलिया पंचायत के विष्टौल विषहारा स्थान छहरदेबालीक उदघाटन सेहो केलनि।
अहि अवसर पर सांसद वीरेन्द्र चौधरी कहलनि जे, सड़के विकासक द्वारि खोलैत अछि। गामक विकास नीक सड़कक बिना संभव नहि अछि। झंझारपुर लोकसभा क्षेत्र मे बहुतो सड़क, पुल, तालाबघाट एवं सड़क के जोड़य बला पुल-पुलियाक निर्माण कराओल जा रहल अछि, आ विकासक ई गति आब सुस्त नहि होयत।
सांसद कहलनि जे प्रधानमंत्री नरेन्द्र मोदी के कामकाज सं भारते टा के विकास तेज नहि भेल अछि बल्कि विश्वस्तर पर देशक आन-बान-शान मे सेहो वृद्धि भेल अछि। ओ कहलनि जे प्रधान्मत्रीक नेतृत्व मे भारत एकटा नव आ मजबूत राष्ट्रक शक्ल लय रहल अछि। अहि मौका पर सांसद नीतीश सरकार के घेरैत कहलनि जे, नीतीश सरकार नरेन्द्र मोदी सरकारक लोकप्रियता स घबरा गेल अछि आ जनता के ठकबाक प्रयास कय रहल अछि।


text:
राष्ट्रीय समाचार
नहि रहलाह केंद्रीय मंत्री रामविलास पासवान, 74 सालक उम्र मे दिल्ली...
दिल्ली, मिथिला मिरर : प्रखर समाजवादी नेता आ लोक जनशक्ति पार्टिक संस्थापक रामविलास पासवान वृहस्पतिदिन दिल्लीक एकटा निजी अस्पताल मे अंतिम सांस लेलनि। रामविलास...
मिथिला समाचार
नहि रहलाह केंद्रीय मंत्री रामविलास पासवान, 74 सालक उम्र मे दिल्ली...
दिल्ली, मिथिला मिरर : प्रखर समाजवादी नेता आ लोक जनशक्ति पार्टिक संस्थापक रामविलास पासवान वृहस्पतिदिन दिल्लीक एकटा निजी अस्पताल मे अंतिम सांस लेलनि। रामविलास...
जदयू जारी कएलक सभ 115 उम्मीदवारक सूची, देखू पूरा लिस्ट-
पटना, मिथिला मिरर : बिहार मे वृहस्पतिदिन पहिल चरणक चुनाव केँ नामांकनक अंतिम दिन अछि। हरेक राजनीतिक दल अपन अपन उम्मीदवारक नामक घोषणा क’...
वीडियो
मनोरंजन
सलमान खान संग सिल्वर स्क्रीन पर धमाल करती मिथिलाक बेटी
बेगूसराय, मिथिला मिरर : मिथिलामे लगभग हरेक विधामे नव-नव प्रतिभा सभ उभरैत रहैत छथि। मिथिला सतत प्रतिभाकेँ धनिक रहल अछि। एकटा समय छल जखन...
खेल
नवीनतम समाचार
केंद्रीय विद्यालय के मांगक लेल एमएसयू’क प्रदर्शन, जिलाधिकारिक’क अहम निर्देश जारी
मधुबनी, मिथिला मिरर: मिथिला स्टूडेंट यूनियन द्वारा मंगलदिन मधुबनी मे केंद्रीय विद्यालयक मांग के लय प्रदर्शन आ समाहरणालय के घेराव कायल गेल। जाहि के बाद मांगक संदर्भ मे जिला...
कला-संस्कृति
कोजागरा पर सगरो छिड़आयत हँसी
दरभंगा,मिथिला मिरर-अमलेंदु शेखर पाठक: आसिन मासक पूनिम केर चान अपन मुस्की सगरो बाँटत। धरतीक कण-कणकेँ अपन इजोरियासँ स्नान करा जुड़ा देत। ओ अपन अमृत कलश...
मिथिला पेंटिंगसँ सजत बिहार विश्वविद्यालय
मुजफ्फरपुर, मिथिला मिरर : मिथिला पेंटिंग अपन देश सहित दुनियाँ भरिमे अपन अद्भुत चित्रकलाक लेल प्रसिद्ध भ’ रहल अछि। मिथिला पेंटिंग आब बिहार विश्वविद्यालयक...
मिथिला पेंटिंगसँ सजल बिहार संपर्क क्रांतिक दरभंगासँ दिल्लीक आगमन
https://www.youtube.com/watch?v=PkUvUW9LaXc
पुनः गौरवान्वित भेल मिथिला पेंटिंग, पद्मश्री सम्मानसँ सम्मानित हेतीह गोदावरी दत्त
दिल्ली, मिथिला मिरर : मिथिलाक भूमि विद्वान आ कलाकारसँ भरल अछि। मिथिला पेंटिंगकेँ आब कोनो तरहक पहिचानक जरूरत नै छैक। मिथिलाकेँ के कहे मिथिला...
मिथिला पेंटिंगसँ सजल बिहार संपर्क क्रांति ट्रेन दरभंगासँ दिल्लीक लेल रवाना
दरभंगा-मिथिला मिरर: 23 अगस्त वृहस्पतिदिन दरभंगासँ नई दिल्ली जायबला गाड़ी नंबर 12565 बिहार संपर्क क्रांति सुपरफास्ट मिथिला पेंटिंगसँ सुसज्जित भ' दिल्लीक लेल प्रस्थान केलक।...


text:
सरकार त 16 कए बनत, मुदा छह चरण मे 40 टा लोकसभा क्षेत्रक मतदाता अपन मत दए एक प्रकार स सरकार बना देतथि। एकरा एक प्रकार स सरकार क गर्भ धारण कही सकैत छी। मतदानक बाद आब इ बहुत हद तक साफ सेहो देखा रहल अछि जे लोकसभा क तसवीर मे केहन अंतर हुए जा रहल अछि। पहिल चरण शांति स गुजरल। ओना सब चरण क क्षेत्र मे दलान परका गप आ अंगनाक चर्चा मे भारी अंतर देखल गेल। दलान परका चुनावी मुद्दा मे जाति प्रबल छल, मुदा अंगना मे जाति कमजोर देखल गेल। गाछी मे खेलाइत नव मतदाता लेल विकास सबस पैघ चुनावी मुद्दा रहल। राजदक स्थिति सबसे नीक देखा रहल अछि, मुदा जदयू कए उम्मीद स बेसी सीट भेटबाक उम्मीद कम अछि। ओना सरकार विरोधी तत्व स अपन लालटेन बचेबा मे लालू कारगर देखा रहल छथि। लालू कए इ पता लगेबा मे आब दिक्कत नहि रहल जे रामविलासक झोपडी मे राखल हुनकर लालटेनक तेल के निकाली रहल छल। कुल मिला कए राजद एखन धरि भेल मतदान में चरण मे 8 स 11 टा सीट लेबा मे सफल रहत, जखन कि भाजपा क झोली मे सेहो 21 स 27 टा सीट आबि सकैत अछि। जदयू क हिस्सा केवल 4 स 6 टा सीट आउत। आन पार्टी वोट कटवाक भूमिका मे आबि गेल अछि। ओना इ नहि त ओपिनियन पोलक आंकडा छी आ ने एक्जिट पोलक सर्वे, इ केवल एकटा चर्चाक बाद तय कैल गिनती छी, जे आगू बदलि सकैत अछि। चुनाव के बाद आब लोक सभ कए नजर वोटक गिनती पर लागल छनि। गिनती 16 मई कए अछि। 16 तारीख कए दुपहरियाक बाद तक तस्वीर काफी किछु साफ भ जाएत। पैघ कवरेजक मुकाबला करबा लेल हम तैयार नहि छी, मुदा इसमाद अपन सामर्थ स अहां तक समाद पहुंचेबा मे लगल अछि। पिछला विधानसभा जेकां गया स जहाआंरा, शेखपुरा स रश्मी, बिहारशरीफ स अनामिका, जहानाबाद स अमीता, अरवल स नंदनी, आरा स रजनी, नवादा स हेमा, दरभंगा स ज्योति श्रीवास्तव, सीतामढ़ी स नगमा, समस्तीपुर स आबिदा, मुजफ्फरपुर स गुंजन, पूर्वी चंपारण स सुजाता, मधेपुरा स सरिता सुमन, कटिहार स रिंकू कुमारी, पूर्णिया स सुषमा राय, अररिया स माया ठाकुर, मधुबनी स छाया मिश्रा, किशनगंज स नेहा खातून, सुपौल स ममता शंकर, सहरसा स नीलू कुमारी, पटना स कुमुद सिंह क संग सुनील, प्रीतिलता मल्लिक, अनंत आओर आशीष कहतथि कोना जनता कहलक ‘’हम सब बना देलहुं सरकार’’।
एजेंसी राजग संप्रग जदयू
सीवोटर 28 10 2
टाइम्स नाउ 28 2 10
आइबीएन 21-27 11-15 2- 4
एवीपी 21 14 5
जी न्यूज 21 14 5
एनडीटीवी 24 12 4
छठम चरण –
बिहार मे लोकसभा लेल छठम आ अंतिम चरण क मतदान 12 मई कए भेल। छहटा जिला मे छहटा सीट लेल भेल चुनाव मे कुल 90टा उम्मीदवारक भाग्य तय भेल। एहि मे 5टा महिला छथि। वैशाली (57.7), गोपालगंज (54), सीवान (56), बाल्मीकिनगर (57), पूर्वी चंपारण (56) आ पश्चिमी चंपारण (60) मे वोट पडल। एहि चरण मे सहो महिला मतदाता पुरुष स बेसी मताधिकारक प्रयोग केलथि। एहि चरण मे सबस पैघ मुकाबला वैशाली क रहल। पांच बेर चुनाव जीत चुकल राजद क रघुवंश प्रसाद सिंह क मुकाबला लोजपा क बाहुवली उम्मीदवार रमा सिंह आ जदयू क विजय सहनी स भेल। विजय सहनी वैशाली स चुनाव लड़निहार पहिल अतिपिछडी जाति क नेता छथि। जदयू छोडि निर्दलीय मैदान मे उतरल अन्नू शुक्ला मुकाबला कए बहुकोणीय बना देबाक प्रयास केलथि। अन्नू शुक्ला बाहुवली मुन्ना शुक्ला क कनिया छथि जे पिछला चुनाव महज 22 हजार वोट स हारि गेल छलाह। राज्य कए तीनटा मुख्यमंत्री द चुकल गोपालगंज मे सेहो मुकाबला त्रिकोणीय रहल। एहि ठाम जदयू क अनिल कुमार क मुकाबला भाजपा क जनक चमार स भेल। कांग्रेस क डॉ ज्योति मुकाबला कए त्रिकोणीय बना देलथि। एहि चरण क दोसर पैघ मुकाबला सीवान मे मे भेल। पिछला बेर निर्दलीय चुनाव जीतनिहार ओमप्रकाश यादव एहि बेर भाजपा स उम्मीदवार छथि। राजद बाहुवली शहाबुद्दीन क कनिया हीना साहिब कए उतारलक अछि। जदयू मनोज कुमार सिंह कए टिकट देलक अछि। ओ मुकाबला कए त्रिकोणीय बनेबाक प्रयास केलथि अछि। वाल्मीकिनगर मे मुख्य मुकाबला जदयू क बैद्यनाथ महतो आ कांग्रेस क पूर्णमासी राम क बीच अछि। भाजपा क सतीशचंद्र दुबे एहि ठाम मुकाबला कए त्रिकोणीय बना देलथि अछि। पश्चिम चंपारण मे पिछला बेर लोपजा क उम्मीदवार प्रकाश झा एहि बेर जदयू क टिकट पर भाजपा क संजय जायसवाल कए चुनौती देलथि अछि। राजद स कद्दावर नेता रघुनाथ झा मैदान मे छथि। एहि सीट पर तीनू उम्मीदवार में कड़ा मुकाबला देखल गेल। पूर्वी चंपारण स भाजपा राधामोहन सिंह कए एक बेर फेर मैदान मे उतारलक अछि। जदयू भाजपा विधायक रहल अवनीशकुमार सिंह कए टिकट देलक अछि। राजद लालू क पीए रहल विनोद श्रीवास्तव कए मैदान मे उतारलक अछि। ओ मुकाबला कए त्रिकोणीय बना देलथि बा नहि इ त 16 कए पता चलत।
पांचम चरण –
बिहार मे लोकसभा पांचवे चरण क मतदान 7 मई कए भेल। आठ जिला मे सात सीट लेल भेल चुनाव मे कुल 118 उम्मीदवार छथि। एहिमे 10टा महिला छथि। सारण (56.15), हाजीपुर(54.10), मुजफफरपुर(61.27), उजियारपुर 60.26), सीतामढ़ी(56.92), शिवहर(56.27) आ महाराजगंज(51.65) मे मतदान भेल। एहि चरण मे सबस पैघ मुकाबला सारण क अछि। एहि ठाम स बिहार क पूर्व मुख्यमंत्री राबड़ी देवी चुनाव मैदान मे छथि। भाजपा एक बेर फेर राजीव प्रताप रुडी कए टिकट देलक अछि। जदयू सलीम परवेज कए मुकाबला मे उतारलक अछि। किछु एहने स्थिति हाजीपुर क सेहो अछि। रामविलास पासवान एहि ठाम जदयू क रामसुंदर दास कए सीधा टक्कर द रहल छथि। पिछला चुनाव हारि चुकल पासवान लेल इ सीट जीतब राजनीतिक कॅरियर लेल जरूरी अछि। 93 साल क रामसुंदर दास क इ आखिरी चुनाव छी। कांग्रेस एहि ठाम स संजीव टोनी कए उतारलक अछि। उजियारपुर मे जदयू क अश्वमेघ देवी क मुकाबला राजद क आलोक मेहता स अछि। यादव बहुल मधेपुरा मे कुशवाहा कए टिकट देनिहारि भाजपा कुशवाहा बहुल उजियारपुर मे यादव नित्यानंद राय कए टिकट देलक अछि। सीतामढ़ी मे जदयू क अर्जुन राय क तीर कए राजद क सीताराम यादव भटका सकैत छथि। ओना रालोसपा उम्मीदवार राम कुमार शर्मा मुकाबला कए त्रिकोणीय बनेबाक कोशिश केलथि अछि। शिवहर सीट पर मुकाबला मुख्य रूप स भाजपा आ राजद क बीच अछि। भाजपा क रमा देवी कए राजद क अनवारूल हक टक्कर द रहल अछि। जदयू क साहिद अली खान मुकाबला कए त्रिकोणीय बना सकलाह बा नहि इ 16 कए पता चलत। बाहुबली आनंद मोहन क कनिया लबली आंनद मुकाबला कए बहुकोणीय बनेबा मे सफल भेलीह इ कहब मुश्किल। महाराजगंज मे राजद उम्मीदवार प्रभुनाथ सिंह कए भाजपा उम्मीदवार जनार्दन सिंह सिग्रिवाल आ जदयू क धूमल सिंह स दू तरफा चुनौती अछि। राजपूत बहुल महाराजगंज मे आब यादव वोट स परिणाम तय होएत, अगर राजपूत वोट क विभाजन भेल अछि त धूमल क राह आसान भ सकैत अछि। मुजफफरपुर मे भाजपा पूर्व सांसद जयनारायण निषाद क पुत्र अजय निषाद कए टिकट देलक अछि। जदयू बिजेंद्र चौधरी कए उतारलक अछि। कांग्रेस क अखिलेश सिंह एहि मुकाबला कए त्रिकोणीय बनेबाक भरसक कोशिश केलथि अछि।
चारिम चरण –
बिहार मे लोकसभा लेल चारिम चरण क मतदान 30 अप्रैल कए भेल। सातटा जिला मे सातटा सीट लेल भेल चुनाव मे कुल 94 उम्मीदवार छथि। एहिमे पांचटा महिला छथि। मधेपुरा (60), खगडि़या(55), बेगूसराय(64), समस्तीपुर(55), दरभंगा(57), मधुबनी(56) आ झांझारपुर(56) मे मतदान भेल। एहि इलाका मे स्थानीय मुद्दे गायब रहल। एहि चरण मे सबस पैघ मुकाबला मधेपुरा में अछि। एहि ठाम स जदयू क राष्ट्रीय अध्यक्ष शरद यादव क मुकाबला राजद क पप्पू यादव स अछि। यादव बहुल एहि इलाका मे भाजपा कुशवाहा समाज स नीतीश सरकार मे मंत्री रहल रेणु कुमारी क पति विजय सिंह कए उतारलक अछि। इ एहि इलाका मे नव सामाजिक प्रयोग अछि। खगडि़या मे जदयू क दिनेश चंद्र यादव क मुकाबला कांग्रेस क महबूब अली कैसर स अछि। राजद बाहुबली रणवीर यादव क पहिल कनिया कृष्णा यादव कए मैदान मे उतारलक अछि। बिहार क मास्को बेगूसराय मे एहि बेर भाजपा अपन पुरान खिलाड़ी भोला सिंह कए उतारलक अछि। गठबंधन क तहत इ सीट भाकपा क हिस्सा मे अछि। भाकपा अपन कद्दावर नेता राजेंद्र सिंह कए उतारलक अछि। राजद क तनवीर हसन अल्पसंख्यक आ यादव क आधार वोट संग मुकाबला कए रोचक बना देलथि अछि। समस्तीपुर स जदयू क महेश्वर हजारी क मुकाबला कांग्रेस क अशोक राम स अछि। लोजपा क रामचंद्र पासवान मुकाबला कए त्रिकोणीय बनेबाक कोशिश जरूर केलथि अछि। दरभंगा मे भाजपा उम्मीदवार कीर्ति आजाद क प्रति लोक मे तामस अछि। राजद क अली अशरफ फातमी एहि बेर इ सीट भाजपा स छीनबाक प्रयास मे छथि। जदयू एहि ठाम स नीतीश क करीबी रहल संजय झा कए टिकट देलक अछि। संजय झा एहि लड़ाई कए त्रिकोणीय बना देलथि अछि। मधुबनी मे भाजपा क हुकुमदेव यादव क सीधा मुकाबला राजद क पूर्व प्रदेश अध्यक्ष अब्दुलबारी सिद्दीकी स अछि। सिद्दीकी पिछला बेर बहुत कम वोट स चुनाव हारि गेल छलाह। ओना जदयू एहि ठाम स राजद स आयल गुलाम गौस कए टिकट द कए सिद्दीकी क बाट कठिन क देलक अछि। झंझारपुर क मुकाबला एहि इलाका क सबस कठिन मुकाबला अछि। इ सीट अधिकतर क्षेत्रीय दल क कब्जा मे रहल अछि। जदयू स राजद आयल मंगनीलाल मंडल कए राजद स जदयू मे गेल देवेंद्र प्रसाद यादव चुनौती देलथि अछि। भाजपा सेहो जदयू स आयल वीरेंद्र चौधरी कए मैदान मे उतारि मुकाबला कए त्रिकोणीय करबा मे सफल रहल अछि।
तेसर चरण –
एहि इस चरण मे भागलपुर, बांका, पूर्णिया, कटिहार, अररिया, सुपौल आ किशनगंज मे मतदान भेल । एहि सचरण मे एखन धरिक सबसे बेसी 59.43 फीसदी मतदान भेल । कटिहार मे 64 फीसदी, भागलपुर मे 55 फीसदी, बांका मे 56 फीसदी, अररिया मे 60 फीसदी, सुपौल मे 59 फीसदी, पूर्णिया मे 59 फीसदी आ किशनगंज मे 64 फीसदी वोटिंग भेल । संगहि कोचाधामन आ बायसी विस उपचुनाव लेल कुल मतदान 60.59 फीसदी रहल । कोचाधामन मे 59 फीसदी आ बायसी मे 63 फीसदी वोटिंग भेल ।
पिछला दू चरण क भांति एहि चरण मे सेहो मुद्दा मतदान क आधार नहि बनल। किशनगंज स जदयू उम्मीदवार कए मैदान स हटलाक बाद किछु हद तक ध्रुवीकरण क प्रयास भेल, मुदा ओहि मे कोनो विशेष सफलता नहि भेटल। एहि चरण मे पुरुष स बसेी महिला मतदान केलथि। नरेंद्र मोदी क सबस बेसी सभा सेहो एहि चरण मे भेल मुदा नमो लहर क असर कम भेल जा रहल अछि। सुपौल मे कांग्रेस उम्मीदवार रंजीता रंजन आ जदयू क दिलेश्वर कामत क बीच कड़ा मुकाबला अछि। मोदी क सभा क बावजूद भाजपा क कामेश्वर चौपाल एकरा मात्र त्रिकोणीय बनेबा मे सफल रहलाह। भागलपुर स लगातार तेसर बेर जीत लेल शाहनवाज हुसैन क राह सेहो आसान नहि रहत, जदयू इ झटकबा मे हुनका परेशान करत। राजद क बूलो मंडल परिणाम कए अपना पक्ष मे करबा लेल बहुत प्रयास केलथि अछि। पूर्णिया मे भाजपा क उदय सिंह क राह मे जदयू क संतोष कुशवाहा परेशानी पैदा क देलथि अछि। ओना कांग्रेस क अमरनाथ तिवारी मुकाबला कए त्रिकोणीय बनेबाक प्रयास केलथि अछि। कटिहार मे भाजपा क निखिल चौधरी क राह मुश्किल अछि। एनसीपी क तारिक अनवर आ जदयू क रामप्रकाश महतो त्रिकोणीय मुकाबला मे हिनका घेर लेलथि अछि। लगातार तीन बेर चुनाव जीत चुकल चौधरी क प्रति लोक मे तमस अछि जे देखार भेल। अररिया मे राजद क तस्लीमुद्दीन आ जदयू क विजय मंडल क बीच सीधा मुकाबला रहल। ओना भाजपा क प्रदीप सिंह मुकाबला कए त्रिकोणीय बनेलथि अछि। किशनगंज मे भाजपा क दिलीप जायसवाल कांग्रेस क असरारूल हक कए टक्कर त देलथि मुदा जीत मुश्किल अछि। एहि चरण मे सबस आसान मुकाबला अगर किशनगंज क रहल त सबस कठिन मुकाबला बांका क रहल। एहि ठाम भाजपा क पुतुल सिंह एहि बेर दूटा मजबूत दावेदार क बीच फंसल छथि। सीपीआइ क संजय यादव आ राजद क जयप्रकाश यादव मुकाबला कए त्रिकोणीय नहि बल्कि बराबर क बना देलथि अछि। ऐहन मे पुतुलक स्थिति कमजोर भ गेल अछि। ओना परिणाम केकर पक्ष मे होएत इ 16 मई कए पता चलत।
दोसर चरण –
बिहार मे दोसर चरण क मतदान संपन्न भेल । राज्य मे सातटा सीट पर 54.04 फीसद मतदान भेल । 2009 स इ 12 फीसद बेसी अछि। 2009 मे 39.33 फीसदी वोट पडल छल। मुंगेर मे 55 फीसद(पिछला बेर 41.64 ), नालंदा मे 55 फीसद(पिछला बेर 33.04 ), पटना साहिब में 52 फीसद(पिछला बेर 33.64 ), पाटलिपुत्रा मे 52 फीसद(पिछला बेर 41.14), आरा मे 53 फीसद(पिछला बेर 35.77 ), बक्सर मे 57 फीसद (पिछला बेर 46.50 ) आ जहानाबाद मे 56 फीसद (पिछला बेर 39.33 ) वोटिंग भेल। एहि बेर नालंदा मे 22, पटना साहेब मे 19 आ आरा मे 17 फीसद वोट पिछला बेर क तुलना मे बेसी भेल अपर चुनाव आयुक्त आर लक्ष्मण क अनुसार मतदान शांतिपूर्ण रहल। 11 जिलाक सातटा सीट पर भेल मतदान मे कुल 117टा उम्मीदवार क भाग्य क फैसला भेल। एहि मे 108टा पुरुष आ 9टा महिला छथि। एहि चरण मे सबस कठिन मुकाबला बक्सर मे रहल। एहि ठाम राजद क जगदानंद सिंह कए भाजपा स अश्विनी चौबे परेशान क देलथि। पिछला चुनाव मे करीब एक लाख वोट अननिहार बसपा क ददन पहलवान एहि बेर सेहो मुकाबला कए त्रिकोणीय बना देलथि अछि। जदयू क श्यामलाल कुशवाहा लड़ाई मे कमजोर भ गेला, मुदा हुनकर मत नतीजा तय करत। एहिना पाटलिपुत्र सीट पर लालू क बेटी राजद क मीसा भारती कए भाजपा क रामकृपाल यादव टक्कर देलथि अछि। एहि सीट पर लालू अपन ताकत लगा देने छलाह। पिछला बेर लालू अपन पूर्व सिपासालार रंजन यादव स हारि गेल छलाह। एहि बेर लालू क दूटा पूर्व सिपासालार जदयू स रंजन यादव आ भाजपा स रामकृपाल यादव चुनाव मैदान मे छलाह। मुख्य मुकाबला भले राजद आ भाजपा क बीच भेल, मुदा जीत मीसा क बुझा रहल अछि। नीतीश क सिपासालार रहल आ चुनाव प्रबंधन मे माहिर ललन सिंह एहि बेर मुंगेर मे आरामदायक स्थिति मे नहि छथि मुदा लोजपा क बीना देवी क टक्कर ओ सहि लेताह। बीना देवी बाहुबली नेता सुरजभाव सिंह क कनिया छथि। ओना राजद क प्रगति मेहता जातीय समीकरण क आधार पर मुकाबला कए त्रिकोणीय क सकैत छथि। नालंदा मे जदयू क कौशलेंद्र कए भाजपा क सत्यानंद शर्मा स सीधा मुकाबला कहल जा रहल छल मुदा एहि ठाम पूर्व नौकरशाह आ कांग्रेस क आशीष रंजन सिन्हा मुकाबले कए त्रिकोणीय बना देलथि। आरा स सेहो पूर्व नौकरशाह आरके सिंह भाजपा क टिकट पर चुनाव मैदान मे छथि मुदा एहि ठाम जदयू क मीना सिंह स हिनकर सीधा मुकाबला नहि भेल। राजद क भगवान सिंह कुशवाहा सब पर भारी भ सकैत छथि। माले क राजू यादव सेहो वोट क एकटा पैघ टुकड़ा अपन पक्ष मे केलथि अछि। जहानाबाद मे सेहो लड़ाई त्रिकोणीय रहल। राजद क सुरेंद्र यादव आगू बुझा रहल छथि, मुदा लोजपा क अरूण कुमार आ जदयू उम्मीदार अनिल शर्मा बेसी पाछु नहि छथि। एहि चरण क सबस रोचक मुकाबला पटना साहेब रहल। दूनू फिल्म अभिनेता भाजपा स शत्रुघ्न सिन्हा आ कांग्रेस क कुणाल सिंह क बीच मुकाबला कहल जा रहल अछि। जदयू क डॉ गोपाल प्रसाद सिन्हा एहि मुकाबला कए त्रिकोणीय बनेबा मे सफल नहि भ सकलाह। नीतीश सरकार स त्यागपत्र द चुनाव मैदान मे उतरल आप क प्रवीन अमानुल्लाह किछु वोट कटलथि। एहन मे इ सीट अगर कांग्रेस क खाता मे चल जाये त आश्चर्य नहि।
पहिल चरण –
बिहार मे पहिल चरण क मतदान संपन्न भेल । राज्य मे छह सीट पर 53 फीसद मतदान भेल । 2009 स इ किछु बेसी अछि। सासाराम मे 54, नवादा मे 51,काराकाट मे 51, औरंगाबाद 47.5, जमुई मे 50 आ गया मे 51.64 फीसद वोट खसाउल गेल। अपर चुनाव आयुक्त आर लक्ष्मण क अनुसार मतदान शांतिपूर्ण रहल। आठ जिलाक क छहटा सीट पर भेल मतदान मे कुल 80टा उम्मीदवार क भाग्य क फैसला भेल। एहि मे 70टा पुरुष आ 10टा महिला छथि। पहिल चरण सब पार्टी लेल निर्णायक साबित भेल। संगहि एहि चरण क बाद मतदाता क ट्रेंड क सेहो पता चलल। ओना ससाराम में कांग्रेस स मीरा और भाजपा स छेदी के बीच मुख्य मुकाबला अछि, एहन मे अगर जदयू स रम्मैया मुकाबला कए त्रिकोण बना दथि त कोनो आश्चर्य नहि। औरंगाबाद मे मुकाबला कांग्रेस स निखिल आ राजग स सुशील क बीच देखा रहल अछि, मुदा एहि ठाम सेहो जदयू स बागी जीतनिहारक नाम तय करबाक स्थिति मे छथि। गया मे राजद स रामजी मांझी भाजपा स हरि मांझी कए हरेबा लेल तैयार छथि, ओना जदयू स जीतन राम मांझी वोट लैलथि अछि आ ओ जीत हार तय करताह। नवादा सीट पर मुकाबला सेहो लगभग साफ नहि अछि। एहि ठाम भाजपा क फायरब्रांड नेता गिरिराज सिंह आराम क स्थिति मे छलाह मुदा जदयू स कौशल यादव हुनका लेल बहुत परेशानी ढार क देलथि। राजद स राजवल्लव यादव एहि ठाम गिरिराज आ कौशन क बीच फासला तय करताह। जमुई में लोजपा क चिराग पासवान क स्थिति नीक कहल जाइत अछि, मुदा जदयू स उदय नारायण चौधरी हुनका टक्कर द रहल छथि। लाख प्रयासक बावजूद लोजपा एहि ठाम सुधांशु शेखर कए दोसर नंबर पर नहि आनि सकल। एहन मे जीत हारिक फासला एतबा रहत इ कहब कठिन अछि। काराकाट मे राजद स कांति सिंह मजबूत लागि रहल छथि, ओना रालोसपा स उपेंद्र कुशवाहा रेस में शामिल छथि। जदयू क महाबली सिंह एहि ठाम बहुत कमजोर नहि देखा रहल छथि। एहन में कहल जा सकैत अछि जे एहि छह टा सीट में अगर नवादा सबस साफ अछि त काराकाट मे स्थिति सबस धुंधरा देखा रहल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
सीतामढ़ी, मिथिला मिरर: शराबबंदीक बावजूद बहुत लोकक आदतिमे सुधार नहि भेल अछि। ऐहने एकटा घटना सीतामढ़ी सं प्रकाशमे आएल अछि। नगर थानाक हुसैना वार्ड 13मे पत्नी जहन पतिकें ताड़ी पीबा सं रोकलक त पति पत्नीक पिटाई कए देलक। जख्मी हालतमे पत्नी शमीला खातूनकें इलाजक लेल सदर अस्पतालमे भर्ती कराओल गेल।
पीड़िता पुलिसकें देल गेल बयानमे कहलनि जे, पति मो. शमीम ठेला चलबैत अछि। ओहि सं प्राप्त आमदनी सं परिवार चलैत अछि। मुदा, शराबबंदीक बाद ठेला चलाबए सं प्राप्त रुपैया सं ओ ताड़ी पीबि लैत अछि। शुक्रदिन राति सेहो ओ ताड़ी पीबिकए आएल छल। पूछताछ केलाक पर तामसमे ओ पत्नीक बेरहमी सं पिटाई कए देलक।


text:
शहरक एक मात्र नामी सरकारी हाँस्पिटलक इमरजेँसी वार्डमे होइत कन्ना-रोहट
पूरा प्रांगनकेँ कपाँ रहल छल । अगल-बगलकेँ लोक सेहो जुटि नोराएल नैन लेने
ठाढ़ छलैए ।50 वर्षक बूढ़ मरीजकेँ नाँकसँ आँक्सीजनक पाइप बान्हल छलै मुदा
साँस बड तेजीसँ उपर-नीच्चा होइत छलै । 14 वर्षक बच्चा दौड़ कऽ डाँक्टर
साहेबकेँ कहलक मुदा डाँक्टर साहेब कहलनि ,"नर्सकेँ कहू सुइया लगा दै लेए
।"
बच्चा हाँफैत नर्सकेँ खोजऽ लागल मुदा नर्स नञि भेटलै ओ दोसर वार्डकेँ
नर्सकेँ कहलक सुइया लगा दै लेए ,नर्स जबाब देलनि ,"हम एखन ड्यूटीपर नञि
छी , किनको दोसरकेँ कहू ।"
बच्चाकेँ आँखिसँ खसैत नोर गालके भीजाबैत उज्जर फर्शपर पसरि रहल छल ।ओ फेर
डाँक्टरकेँ जा कऽ कहलक । डाँक्टर साहेब फटकारैत बाजलाह ,"हम डाँक्टरीके
डिगरी सुइया भोँकै लेल नञि लेलौँ ।"
बच्चा हतास भेल ओहि मरैत शरीर लग बैसि गेल । साँस आरोह-अवरोह करैत बन्न
भऽ गेलै । ओहि 14 वर्षक अनाथके आँखिसँ नोर झहरैत रहल आ एहि ब्रम्हांडक
दोसर भगवान अपन कर्तव्य निर्वाह करैत रहलाह ।
अमित मिश्र


text:
Sunday, June 9, 2013
पहिल राति
रातिकेँ करीब साढ़े एगारह बजे, घरक पाछूक बड़ीसँ कुकुरकेँ कानैक स्वर सुनाइ दऽ रहल छलै ।
“कि एहि अँगनामे कएकरो अकाल मृतु भेल छलै ।“ कनियाँ अप्पन बरसँ पुछ्लनि, जिनक ब्याह सात दिन पहिने भेल छल । आइ दुरागमन आ कनियाँक ससुरक पहिल राति । केखनो -केखनो आँगनमे कएकरो पएरक चलैक अबाज । दुपहरिया रातिक डराउन चुप्पीमे ओ नव जोड़ा जागैत चुप-चाप परल । कौआक काँव-काँवसँ भोरक पहिल इजोतक आगमन ।दिनक पहिले उखराहामे बर, एकटा पहुँचल वैदक दुकानपर । सामने दुकानक साइन बोर्डपर लिखल ‘शर्तिया मरदाना ताकतकेँ लेल संपर्क करू’ ।
Subscribe to: Post Comments (Atom)


text:
दरभंगा मे अंतरराष्ट्रीय फिल्म महोत्सव क उदघाटन करैत पूर्व सांसद फातमी
दरभंगा। कामेश्वर सिंह दरभंगा संस्कृत विश्वविद्यालय क दरबार हॉल मे आयोजित पहिल दरभंगा अंतरराष्ट्रीय फिल्म महोत्सव संपन्न भ गेल। एहि दू दिवसीय कार्यक्रम मे किछु नीक विषय पर डाक्यूमेंटरी देखबाक अवसर दरभंगा क दर्शक कए भेट सकल। समापन क अवसर पर स्थानीय विधायक संजय सरावगी चयनित कलाकार सब कए पुरस्कार देलथि। सर्वश्रेष्ठ अभिनेता, अभिनेत्री आ निदेशक कए पुरस्कृत कैल गेल। कलाकार सब कए पुरस्कृत करैत विधायक श्री सरावगी कहला जे एहन आयोजन स मिथिला क विकास होएत आ एहि ठामक कलाकार सब कए आगू बढबाक मौका भेटत। श्री सरावगी कहला जे एहि बेर पहिल आयोजन छल, एहन आयोजन सब साल हेबाक चाही। ओ कहला जे भविष्य मे एहि तरहक आयोजन मे हुनका स जे संभव मदद होएत से ओ देबा लेल तैयार छथि आ रहताह।
एहि स पूर्व महोत्सव क उदघाटन करैत दरभंगाक पूर्व सासंद अली अशरफ फातमी कहला जे मिथिलाक धरती पर एहन आयोजन गौरव क गप अछि। एहि ठामक युवा काफी प्रतिभावान छथि। एहि ठाम जरूरत केवल हुनका सही मौका देबाक अछि। एहि प्रकारक आयोजन स विकास क नव दुहारि खुलैत अछि। एहि महोत्सव मे काठमांडू(नेपाल) स आयल मैथिली फिल्म क निर्माता-निदे्रशक अमितेश शाह आ राजनाथ विद्रोही सेहो महोत्सव क महत्ता पर अपन विचार रखलथि। महोत्सव क दौरान हैंडओवर आ जगदीश चंद बसु सन किछु खास सिनेमा दरभंगा क लोक कए देखबा लेल भेटल। कुल मिला कए एहि मे हिन्दी, अंग्रेजी आ मैथिलीक कुल 5-6 गोट छोट-छोट सिनेमाक प्रदर्शन कैल गेल । ओना ई आयोजन मैथिली फिल्मक 50 म वर्ष पूरा हेबाक अवसर पर कैल गेल छल, मुदा एहि मे मैथिलीक कोनो फिल्मक प्रदर्शन नहि कैल गेल। एड्स पर आधारित फिल्म कमला देखा मैथिली फिल्म क खानापूर्ति भेल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text: बिहारशरीफ । अगिला साल हरनौत अवस्थित रेलवे कोच कारखाना मे बोगी निर्माण शुरू भ जाएत। एकर अलावा नालंदा आ राज्य क अन्य क्षेत्र मे मंथर गति स चलि रहल सबटा रेल परियोजना मे बरसात क मौसम मे सेहो काज चलैत रहत। मुख्यमंत्री नीतीश कुमार राज्य मे चलि रहल रेल परियोजनाक समीक्षाक उपरांत इ साफ केलथि। राजगीर मे राजगीर-तिलैया रेलवे लाइन क शुभारंभ क बाद जखन मुख्यमंत्री नीतीश कुमार विशेष ट्रेन स पटना लौट रहल छलाह,त एहि दौरान ओ सैलून मे रेलवे क वरीय पदाधिकारी क संग लम्बा मंत्रणा केलथि। एहि मंत्रणा मे पूर्व मध्य रेलवे क महाप्रबंधक ए.पी. मिश्रा, ए.जी.एम. वरुण भरथुआर, सी.ए.ओ. मधुरेश कुमार आ डी.आर.एम. ज्ञान प्रकाश श्रीवास्तव, मुख्यमंत्री सचिवालय क सचिव चंचल कुमार, सिद्धार्थ कुमार क अलावा कई टा पदाधिकारी भाग लेलथि। बैठक मे चालू रेल परियोजना मे बरसात क दौरान युद्धस्तर स काज हुए, एकरा लेल रणनीति बनाउल गेल। रेलवे क पदाधिकारी कहला जे हरनौत रेल कोच कारखाना कए एहि साल दिसम्बर माह मे चालू करबाक लक्ष्य राखल गेल छल। मुदा तकनीकी आ वित्तीय परेशानी क कारण आब इ कारखाना अगिला साल क शुरुआती महीना मे चालू भ जाएत। नालंदा मे रेलवे क अन्य लंबित योजना मे इसलामपुर-नटेसर, दनियावां-बिहारशरीफ, नेउरा-दनियावां, बिहारशरीफ-बरबीघा, बरबीघा-शेखपुरा, गया-नटेसर, पावापुरी-नवादा, हरनौत रेल कोच कारखाना आ बिहारशरीफ स फल-सब्जी आ दूध क परिवहन लेल वातानुकूलित बॉगी क शुरुआत शामिल अछि। एहि सब परियोजना क कार्यान्वयन पर विस्तृत चर्चा भेल।


text:
गदरियामे सभा हलके उद्घाटन
पहुरा समाचारदाता
हसुलिया, २१ कार्तिक । कैलारी गाउँपालिका–९ स्थित गदरिया बजारमे शुकके सभा हलके उद्घाटन करल बा ।
गाउँपालिकाके अध्यक्ष लाजुराम चौधरी एक कार्यक्रमके बीच सभा हलके उद्घाटन करल रहिट । गाउँपालिका कार्यालयके १० लाख रुप्या आर्थिक सहयोगमे उ सभा हल बनाइल हो ।
आर्थिक वर्ष २०७६/०७७ के कार्यक्रम बमोजिम उपभोक्ता समितिमार्फत सभा हल निर्माण करल कैलारी गाउँपालिकाके प्रवक्ता कमलप्रसाद चौधरी जानकारी डेलै । वडा नम्बर ९ के कार्यबाहक अध्यक्ष हरिप्रसाद चौधरीके अध्यक्षतामे हुइल कार्यक्रममे गाउँपालिकाके अध्यक्ष चौधरी वडका पहुना ओ प्रवक्ता कमलप्रसाद चौधरी विशिष्ट पहुना रहिट ।
कार्यक्रममे नेकपाके जिल्ला सदस्य उर्मिला चौधरी, कैलारी गाउँपालिका स्तरीय नेकपाके अध्यक्ष बतासु चौधरी, और राजनीतिक दलके प्रतिनिधि, विद्यालय/बजार व्यवस्थापन समितिके पदाधिकारी, स्थानीय बुद्धिजिवी लगायतके उपस्थिति रहे ।
कार्यक्रमके सञ्चालन वडा सचिव ठागुराम चौधरी करले रहिट ।


text:
शुक्रवार, 30 नवंबर 2012
सोमवार, 26 नवंबर 2012
vidyapati parvak bhel shubharambh
दरभंगा, 25 नवम्बर (मिआसं)। तृदिवसीय मिथिला विभूति पर्वक शुभारम्भ सोमकेँ एमएलएसएम कालेजक परिसरमे भेल। एहि अवसरपर स्वास्थय मंत्री अश्वनी कुमार चौबे दीप जरा कार्यकर्मक शुभारम्भ केलनि। एकरा बाद ओ बाबा विद्यापति, आर्चाय सुरेन्द्र झा सुमन आ बाबा नागार्जुनक प्रतिमापर माल्यापर्ण के लनि। कार्यकर्मक शुरूआत बाबा विद्यापतिक गोसाउनिक रचना ‘जय-जय भैरवीसँ’ डा. ममता ठाकुर केलनि। पाहुन सभक स्वागतमे सुषमा झा ‘मंगल मय दिन आजु हे पाहुन छथि आएल’ गीत गौलनि। स्वागत भाषण करैत एलएनएमयू केर कुलपति समरेन्द्र प्रताप सिंह कहलनि जे बाबा विद्यापति अवहट्ट भाषामे रचना कऽ मैथिली भाषाकेँ देश-विदेश भरिमे प्रस्द्धि देयौलनि। हुनकर गीतमे कतौ राधा-कृष्णक श्रृंगार देखबा लेल भेटैत अछि तँ कतौ प्रेमी-प्रेमीकाक विरह। संस्थानक महासचिव एहि अवसरपर राज्य सरकारसँ माङ केलनि जे राज्यक एक मात्र भाषा मैथिलीमे विद्यालयसँ लऽ उच्च स्तरीय धरि शीक्षा भेटक चाही।
बिहारी हेबा सँ पहिने मैथिल छी: विनोद ना. झा
मिथिला विभूति पर्वक अवसरपर बेनीपट्टी विधायक विनोद नारायण चौधरी कहलनि जे मिथिला वासी बिहारी हेबासँ पहिने मैथिल छथि। ओ कहलनि जे मिथला आइ धरि विकास नञि केलक एहिमे दुनू पक्षक दोष अछि। राज्य सरकार कतेक करत। जा धरि मिथिला वासी नञि जगता ता धरि उचित सम्मान नञि भेटत। ओ कहलनि मिथिला वासी बेसीक चाह नञि करै छथि। जहिना बंङालमे बङालीकेँ, असममे असमियाकेँ , पञ्जाबमे पञ्जाबीकेँ , महराष्ट्रमे मराठीकेँ आ अन्य राज्यक भाषाकेँ अपना राज्यमे भेटैत अछि तहिना मैथिलीकेँ मिथिलामे सेहो भेटक चाही।
आठ गोटेकेँ कएल गेल सम्मानित
एहि अवसरपर विद्यापती सेवा संस्थान द्वारा आठ गोट विभूतीकेँ मिथिला रत्नसँ सम्मानित कएल गेल। एहि मे स्व. दरबारी दास, डा. शिवकान्त पाठक, डा. वीणा ठाकुर, रमाकान्त राय रमा, डा. किशोर नाथ झा, डा. चन्द्रमोहन झा, डा. मोहन मिश्र, श्रीमती शौम्य साह छथि। उल्लेखनीय अछि जे संस्थान प्रत्येक बरख मिथला रत्नसँ विद्वान सभकेँ सम्मानित करैत अछि।
शनिवार, 24 नवंबर 2012
रुबाइ
शुक्रवार, 23 नवंबर 2012
विदेह मैथिली पद्य
बुधवार, 7 नवंबर 2012
गजल
करेजक बात नै कहियो बनल एतय
कियो सुनलक कहाँ मोनक कहल एतय
सुखायल गाछकेँ पटबैसँ की हेतै
फरत कोना जखन गाछे जरल एतय
हँसी कीनैत रहलौं सदिखने ऐठाँ
लए छी हम नुका आत्मा मरल एतय
लिखलकै भाग्य बिधि सबहक अलग कलमसँ
कपारक गप कियो नै पढि सकल एतय
गडै पर शूल "ओम"क आह नै निकलै
भऽ गेलौं सुन्न काँटे टा गडल एतय
बहरे-हजज
मफाईलुन (ह्रस्व-दीर्घ-दीर्घ-दीर्घ) - ३ बेर प्रत्येक पाँतिमे
मंगलवार, 6 नवंबर 2012
समन्वय २-४ नवम्बर २०१२ इण्डिया हैबीटेट सेन्टर भारतीय भाषा महोत्सव SAMANVAY 2-4 November 2012 IHC INDIAN LANGUAGES' FESTIVAL/ २ नवम्बरकेँ प्रारम्भ भेल -ज्योतिरीश्वर पूर्व विद्यापतिक जीवनपर आधारित "उगना रे" पर कथक नृत्यांगना शोभना नारायणक नृत्य लोककेँ मंत्रमुग्ध केलक/ ३ नवम्बरकेँ मैथिलीमे ब्राह्मणवाद, ज्योतिरीश्वरपूर्व विद्यापति आ मैथिलीमे प्रेमक गीतपर भेल बहस
-२ नवम्बरकेँ प्रारम्भ भेल -ज्योतिरीश्वर पूर्व विद्यापतिक जीवनपर आधारित "उगना रे" पर कथक नृत्यांगना शोभना नारायणक नृत्य लोककेँ मंत्रमुग्ध केलक
- ३ नवम्बरकेँ मैथिलीमे ब्राह्मणवाद, ज्योतिरीश्वरपूर्व विद्यापति आ मैथिलीमे प्रेमक गीतपर भेल बहस -बहसमे भाग लेलनि उदय नारायण सिंह नचिकेता, देवशंकर नवीन, विभा रानी आ गजेन्द्र ठाकुर; आ मोडेरेटर रहथि अरविन्द दास -आकाशवाणी दरभंगा, हिन्दी अखबार सभक दरभंगा संस्करण, सी.आइ.आइ.एल. , साहित्य अकादेमी, नेशनल बुक ट्रस्ट आ अंतिका- मिथिला दर्शन, जखन-तखन, विद्यापतिकेँ पाग पहिरा कऽ विद्यापति पर्व केनिहार चेतना समितिक पत्रिका घर बाहर, झारखण्ड सनेस आदिक मैथिली साहित्यकेँ ब्राह्मणवादी बनेबाक प्रयासक विरुद्ध गएर ब्राह्मणवादी समानान्तर धाराक चर्च गजेन्द्र ठाकुर द्वारा भेल भेल -ज्योतिरीश्वर पूर्व गएर ब्राह्मण विद्यापति आ ज्योतिरीश्वरक पश्चात बला कट्टर संस्कृत-अवहट्ठ बला विद्यापतिक बीच अन्तर गजेन्द्र ठाकुर रेखांकित केलन्हि ऐ सँ पहिने हिनी आ मणुपुरीक कार्यक्रम सेहो भेल
_MAITHILI -LOVE's OWN LANGUAGE03 NOVEMBER 2012


text:
राष्ट्रकवि रामधारी सिंह दिनकर जीक जन्मशती समारोह मनाबय के लेल राष्ट्रीय समिति बनाबय के मांग प्रधानमंत्री ठुकरा देलखिन्ह. ओना एहि बारे मे प्रधानमंत्री संस्कृति मंत्री अंबिका सोनी सं चर्चा कएने छलखिन्ह. दिनकरजी क जन्मशती देशभर मे मनाबय लेल कइटा सांसद आओर संस्था सभ प्रधानमंत्री केर अध्यक्षता मे एकटा राष्ट्रीय समिति बनाबय के मांग कएलखिन्ह. पूर्व मानव संसाधन मंत्री मुरली मनोहर जोशी के नेतृत्व मे एकटा प्रतिनिधिमंडल प्रधानमंत्री सं मिलल सेहो छलखिन्ह.
राष्ट्रकवि दिनकर जीक जन्म 23 सितम्बर 1908 के बेगूसराय के सिमरिया मे भेल छलन्हि. 1952 मे राज्यसभा के लेल सेहो मनोनीत कएल गेल छलखिन्ह आओर 1959 मे हिनका पद्मभूषण सं सम्मानिक कएल गेल छलन्हि. हिनकर किताब 'संस्कृति के चार अध्याय' के साहित्य अकादमी पुरस्कार आओर ' ऊर्वशी' के ज्ञानपीठ पुरस्कार मिलल छलन्हि. ओना साहित्य अकादमी अगिला साल फरवरी मे दिनकरजी पर अंतरराष्ट्रीय संगोष्ठी करय जा रहल अछि. साहित्य अकादमी हुनकर जीवन आओर कृतित्व पर एकटा वृत्तचित्र सेहो बना रहल अछि.


text:
मानसून दुहारि पर आ भेल नहि 25 फीसदी नाला क उड़ाही
पटना। नीतीश सरकार जून मे अपन रिपोर्ट कार्ड देत, मुदा एखन धरि जे हालात अछि ओहि मे नगर विकास विभाग अपन कार्य प्रणाली क कारण सबस खराब स्थान पर कब्जा केने अछि। एहि विभागक योग्यता इ अछि जे इ अपने त फेल करबे करत, एहि बरसात मे नीतीश सरकार कए सेहो डूबा सकैत अछि। कहल जाइत अछि जे नीतीश सरकार पटना कए छोडि़ आन कोनो शरि पर ध्यान नहि द रहल अछि आ सबटा विकास पटना मे देखबा मे भेटैत अछि। लेकिन हालत इ अछि जे मानसून दुहारि पर अछि आ राजधानी क 75 फीसदी नाला आ मैनहोल जाम अछि। एहन मे राजधानी पर एक बेर फेर स डूबबाक खतरा मंडरा रहल अछि। आम लोग क अलावा नगर निगम क अधिकारी आ कर्मचारी सेहो सशंकित छथि। नाला क सफाई चलि रहल अछि, मुदा एखन धरि 25 फीसदी नाला क उड़ाही नहि भ सकल अछि। मैनहोल आ कैचपिट क सफाई क आंकड़ा सेहो 35 फीसदी कए पार नहि करि सकल अछि। अमूमन 15 जून तक मानसून अपन उपस्थिति दर्ज करा दैत अछि। एहि साल लोक कए जलजमाव स छुटकारा भेटत, एहि संबंध मे निगम क अधिकारी आश्वस्त नहि दथि।
दू साल पहिने 10 दिन तक राजेंद्रनगर मे नाव चलल छल। मुख्यमंत्री कहने छलाह, अगिला एक-दू साल मे पटना कए जल जमाव स मुक्ति भेट जाएत। ज्ञात हुए जे राज्यक उपमुख्यमंत्री आ नगर विकास मंत्री राजेंद्रनगर मे रहैत छथि, तखन एहि मोहल्लाक इ हाल अछि। दू माह मे 25 फीसदी सफाई नहि भ सकल अछि एहन मे कोनो सोचल जा सकैत अछि जे जून मे सफाई काज पूरा करि लेल जाएत। बरसात स पहिने बचल 75 फीसदी सफाई कोना होएत, एहि पर निगम क अधिकारी चुप्पी साधि लैत छथि। निगम सूत्र क कहब अछि जे नहि मजदूर अछि आ नहि उपकरण। 30 जून स पहिने मात्र कागज पर नाला, मैनहोल आ कैचपिट क सफाई भ सकैत अछि। मशीन नहि रहबा क कारण भूगर्भ नाला क सफाई संभव नहि अछि।
बांकीपुर अंचल
खुलल नाला क लंबाई : 1,09,100 वर्गफीट
साफ भेल: 42,015 वर्गफीट
कुल मैनहोल : 2768
साफ कराए गए : 1316
कुल कैचपिट : 4456
साफ भेल : 1690
कंकड़बग अंचल
खुलल नाला क लंबाई : 2,55,350 वर्गफीट
साफ भेल : 26,950 वर्गफीट
कुल मैनहोल : 8760
साफ भेल : 2909
कुल कैचपिट : 13,306
साफ भेल : 3070
पटना सिटी अंचल
खुलल नाला क लंबाई : 3,87,750 वर्गफीट
साफ भेल : 1,18,400 वर्गफीट
कुल मैनहोल : 145
साफ भेल : 119
कुल कैचपिट : 198
साफ भेल : 194
नूतन राजधानी अंचल
खुलल नाला क लंबाई : 4,22,609 वर्गफीट
साफ भेल : 78,227 वर्गफीट
कुल मैनहोल : 11,858
साफ भेल : 3,277
कुल कैचपिट : 11,476
साफ भेल : 2369


text:
पटना. रेलवे बिहारमे नीट आ जेईई परीक्षाक छात्र लेल 2 स’ 15 सितंबर धरि 20 जोड़ी विशेष ट्रेन चलयबाक फैसला कयलक. रेल मंत्री पीयूष गोयल एकर घोषणा करैत कहलनि जे इ सुविधा नेशनल डिफेंस एकेडमी (एनडीए) परीक्षामे शामिल होमयवला छात्र लोकनिके सेहो देल जायत।
मंत्री ट्वीट कयलनि, ‘भारतीय रेलवे बिहारमे जेईई मेन्स, नीट आ एनडीएमे शामिल होमयवला छात्रक सुविधाक लेल 2 स’ 15 सितंबर धरि 20 जोड़ी एमईएमयू/डीईएमयू स्पेशल ट्रेन चलयबाक फैसला कयलक अछि।’ राष्ट्रीय पात्रता सह प्रवेश परीक्षा (नीट) 13 सितम्बरके जखनकि इंजीनियरिंग प्रवेश परीक्षा जेईई-मेन एक स’ छह सितम्बर धरि आयोजित करबाक योजना अछि। कॉमन एनडीए 2020 परीक्षा 6 सितम्बरके निर्धारित अछि।
बिहारमे पटना, भागलपुर, दरभंगा, गया, मुजफ्फरपुर, पूर्णिया, आरामे परीक्षा केन्द्र बनाओल गेल अछि। एही बेर परीक्षा केंद्रक संख्या 570 स’ बढ़ा क’ 660 क’ देल गेल अछि। ओतहि, जेईई-नीट (JEE-NEET) एवं अन्य परीक्षाके देखैत राज्य सरकार छात्रक आवागमनक सुविधा हेतु बिहार राज्यक अंदर अंतर जिला एवं लोकल यात्री ट्रेनक परिचालनक लेल पूर्व मध्य रेलवे स’ अनुरोध कयने छल, जाहि पर रेलवे सहमति द’ देलक अछि।


text:
विचार
– वाणी भारद्वाज
बदलैत समाज आ संवेदनशीलता
ई सर्वव्याप्त भ रहल अछि जे समाज के प्रारुप आधुनिकता के आवरण मे अपना केँ लिपटैत जा रहल अछि. धीरे धीरे भयावहता दिश बढल जा रहल अछि. संगहि ईहो कहब जे महिला पहिने के अपेक्षा बेसी सशक्त भेल जा रहल छथि. पहिनो महिला सब बहुत गुणी होइतो अपना केँ परिवार, समाज के बंधन मे बंधितो रहि क छटपटाइत समय बीता दैत छलीह. किछुएक महिला मे ओ हिम्मत जुटैत छलन्हि जे परिवार वा समाज सँ ऊपर अपना केँ साबित कय पबैत छलीह. मुदा आब ई सोच आ कहय के बात नहि जे महिला अहाँ आगू बढु. आब महिला एकाएकी कय दोसराक देखौंस मे, बिना बहुत किछु बुझने-सुझने आगू बढि रहल छथि. एकरा सबगोटे सोशल मीडिया पर बखूबी देख सकैत छी. महिला सब बहुत रास ग्रुप मे अपना केँ जोड़ि अपन उत्कंठा केँ व्यक्त करय के जोगाड़ मे लागल रहैत छथि. उपयोगिता कतेक से समय अवस्से समीक्षा करत मुदा तथापि ई लोकनि धड़ल्ले सँ गतिविधि करय मे पुरुखो सब केँ पाछाँ छोड़ि देलीह कहि सकैत छी. अपना तऽ जे-से, संगहि बच्चासब केँ सेहो एहि मे शामिल केने चलि जा रहली अछि. महिला लोकनिक एहि तरहक बदलैत सोच केँ देखि एकटा नीक भावना सेहो उत्पन्न होइत अछि. ओ घुटन छोड़ि अपना केँ समाज केर हरेक स्तर पर जा अभिव्यक्ति मे आगाँ देखाय लगली अछि. जिन्दादिली सँ आगू बढि रहल छथि. संगहि अपन बच्चिया केँ सेहो मंच दय रहल छथि.
हड़बड़ी मे गोटेक गड़बड़ी होयब स्वाभाविके सही छैक. ईहो सत्य छैक जे उत्सवधर्मिताक आँधी-बिहाइड़ मे ई लोकनि संवेनदनशीलता मे यदा-कदा पाछाँ पड़ि जाइत छथि. समाजक आर लोक एकरा केना स्वीकार करत, नीक बुझत, बेजा बुझत, ताहि सब सँ बेमतलब अपनहि धून मे – भावना मे बहि गेनाय कतहु न कतहु आत्मालोचना लेल बाध्य करैत अछि. ई दुखद स्थिति थिक. किछु मैथिल महिला समाज लेकिन अपन हरमुठाई – ढिठाई एहि तरहें समाज मे परसैत छथि जाहि पर बड पैघ सवाल ठाढ भ जाइत अछि. मुदा ओहि सं एतेक पैघ देश केँ की फर्क पड़ैत छैक? जेना काल्हि केर घटना केँ लियऽ! देश केर एक अत्यन्त लोकप्रिय आ काफी दमदार नेता केर निधन होयबाक संग आ धार्मिक दृष्टि सँ सेहो अत्यन्त महत्वपूर्ण दिवस जन्माष्टमी के पावनिक दिन छल. नेताक मृत्यु सँ जिनकर भावनात्मक जुड़ाव हेतैन्ह ओ दुःखी शेष अपना मे मस्त देखल गेलीह मिथिलाक आजुक गार्गी-मैत्रेयी. ई सच छैक जे एकटा क्रान्तिकारी परिवर्तन भेल जे घोघ आ पर्दाक भीतर रहनिहाइर नारी लोकनि मंच पर पहुँच बनेलीह – मैथिली-मिथिलाक पटल पर आगू बढिकय सहभागिता देनाय आरम्भ केलीह, लेकिन ई कतेक नीक जे कतहु अर्थी सजैत हेतैक आर कतहु उत्सव मे नाच-गान मे मस्ती लेबाक काज हेतैक, कतहु स्थापना दिवस पर शायरी, जोक्स, कविता आ नाच-गाना संगहि चलतैक? ई संवेदनहीनताक पराकाष्ठा नहि? मैथिल महिलाक एहि तरहक मर्यादा नांघि उत्सवक प्रदर्शन केँ देशक आर सभ्य समाज कोन तरहें स्वीकार करत? स्वयं मैथिली भाषाभाषी समाज कि एहि तरहक अमर्यादित उत्सव मनेबाक स्थिति केँ सकारात्मक बुझत कि नकारात्मक? आइ जँ पूर्व-निर्धारित कार्यक्रमक बीचहु कोनो अशुभ समाचार आबि जाइत अछि तऽ गोटेक प्रदर्शन केँ परिस्थितिक विपरीत मानि कार्यक्रमक निर्धारित सूची सँ कटौती कय देल जाइछ. दुइ मिनट केर मौन धारण करैत पुण्यात्मा – दिवंगत नेता आदिक आत्मा केर शांति लेल प्रार्थना कयल जाइछ. एहि सँ ओहि महान दिवंगतक आत्मा केँ सेहो शान्ति भेटल रहितैक तँ संवेदनशीलता केर एक मिसाल बनितय. विडंबना एहनो देखाइछ एहि मूढपना मे जे कियो कहत – ईहो उचित छैक जे कार्यक्रम त पहिने सं तय, तेँ उचित छल कि मृत्यु केँ पुछिकय एबाक चाहैत छल. ई थिकैक बदलैत मैथिल समाज केर संवेदनहीनताक पराकाष्ठा. आशा करब जे लेख केँ सब कियो सार्थक रूप मे ग्रहण करब आर देश मे नाम घिनेबा सँ पहिने एक या दू बेर नहि, चारि बेर आगाँ सँ जरूर सोचब.


text:
पग पग पोखरि मांछ मखान..मिथिलाक पहचान रहल पोखरि केवल माछ आ मखान लेल नहि बल्कि आब पेयजल लेल सेहो आवश्यक भ गेल अछि। दरभंगा सन शहर स गायब होइत पोखरि आ चापाकल स अबैत आर्सेनिक जल क शिकायतक बीच सुलभ जलक उपलब्धता क समाद बहुत रास समस्याक एक संग समाधान द रहल अछि।
सुलभ इंटरनेशनल दरिभंगामे ‘सुलभ जल’ नामसँ एकटा परियोजनाक शुभारंभ कएलक। अहि परियोजना सँ पोखरिक गन्दा पानिकें स्वच्छ पेयजलमे बदलल जाएत। सुलभ इंटरनेशनल केर संस्थापक बिंदेश्वर पाठक दरिभंगा नगर निगम परिसर स्थित हरिबोल पोखरिमे परियोजनाक नींव रखलथि । पाठक बजलाह जे ‘परियोजना शीघ्र शुरू कएल जाएत। दिसंबर धरि ई चालू भ’ जाएत। अहि परियोजना पर करीब 20 लाख रुपैयाक लागत आओत आऔर अहिसँ 8,000 लीटर पेयजल नितदिन निकालल जाएत। जकर लागत नाममात्र होयत।ओ कहला जे बिहामे शुरू कएल गेल नवोन्मेषी आऔर लागत प्रभावी पेयजल परियोजना प्रदेशमे दुनिया भरि सँ सस्ता भेटत। परियोजनाक तहत 50 पैसा प्रति लीटर उपलब्ध करयबाक वादा कएल गेल अछि। स्थानीय लोक आऔर एनजीओ एकर रखरखाव कार्य सम्हारत समुदायकें सक्रिय भागीदारी सँ ई परियोजना चलत। अहिसँ रोजगार सेहो सृजन होयत।
उल्लेखनीय अछि जे सुलभ पाखरिक जल कए पेयजल बनेबा लेल सतत शोध मे लागल अछि। बिहार मे दरभंगा पहिल शहर अछि मुदा सुलभ एहि तरह परियोजना पर बंगाल मे कई ठाम काम क रहल अछि। प्रायोगिक परियोजना पश्चिम बंगाल केर 24 परगना, मुर्शिदाबाद आऔर नादिया जिलामे सुलभ आऔर एकटा फ्रांसीसी संगठनकें साथ शुरू कएल गेल छल जे सफल रहल।
पिछला मास सुलभ दरभंगाक विधायक समेत किछु गोटे कए बंगाल स्थित अपन सुलभ जल संयंत्र कए देखबा लेल ल गेल छल। आहि दल मे दरभंगाक विधायक संजय सरावगी सेहो छलथि। ओहि ठामक प्राकृतिक आ भौगोलिकताक जानकारी दैत विधायक सरावगी कहैत छथि जे राजधानी कोलकाता आ भारत बांग्लादेश सीमासँ सटल आ शहरकें कांक्रीट जंगल सँ हटिकS एकटा सुंदर सन गाम, नारियल,ताड़क नमगर गाछ, जगह-जगह पर लबालब भरल पोखरि, इनार, ताल, तलैया. सब किछु चकित करय बला दृश्य, अचानक गामक बीचोंबीच बनल एकटा पोखरिक सोझासँ अबैत अछि तीन गोट लोक, तीनू देखमे प्रौढ़, देह भरि कारी-कारी चकत्ता, चर्म रोगी सन, पातर दुबर बेमार सन। खास बात ई जे पोखरिक पानि लग ठाड़ मुस्किया रहल छल। अहि पानि सँ आब डेराइत नहि छल कारण आब ओ ‘जीवनदायी’ बनि गेल छलैए जखन की यएह पानि नौ महिना पहिने कोनो पौराणिक कथा बला सरोवर जकाँ छल जकरघूंट लेलाक बाद लोक बेमार भ’ जाएत छल आओर जानसँ सेहो हाथ धो लैत छल। एतय सालोसाल सँ पिलाक बाद ई हालत बनल तखन अहि पानिमे आर्सेनिक ‘प्रदूषण’ वा ‘जहर’ भरल रहैत छल । तीनू अपन ‘व्यथित’ देहक पीड़ा देखा रहल छल, ओहिमे सँ स्वपन दास बंगलामे मुश्किआएत कहैत अछि … आब त’ हम ठीक भ’ रहल छी। पीड़ा सेहो आब कम भ’ रहल अछि।’पोखरिमे लागल एकटा छोटका संयंत्र दीस इशारा करैत कहैत अछि जे ‘अही कारण सँ हमरा आब खराप पानि पिब लेल नहि भेटैत अछि जाहिसँ हम सभ हमर बच्चा सभ बेमार रहैत छलहुँ।
सुलभ इंटरनेशनल केर संस्थापक आ अध्यक्ष डॉ बिंदेश्वंर पाठक कहैत छथि जे मधुसूदनकाटी कृषक कल्याण समिति (एमकेकेएस) आ एकटा फ़्रांसीसी ग़ैर सरकारी संगठन ‘1001 फाउटेंन्स’ केर साथ मिलिकय एतय गत नवंबरमे सुलभ सेफ ड्रिंकिंग वॉटर प्रोजेक्ट (एसएसडीडब्ल्यूपी) शुरू करबाक एकटा अनुपम डेग बढ़ाओल गेल। जाहि अंतर्गत आर्सेनिक प्रदूषण बला पोखर सहित तीन टा अन्य स्थानक पानिकें शुद्धीकरण संयंत्र लगाओल गेल। उत्तर 24 परगना जिलाकेँ अलावा ई संयंत्र नादिया जिलाकें मायापुर आऔर मुर्शिदाबाद जिलामे सेहो लगाओल गेल अछि।
पाठक कहलखिन जे हम एखन केवल पचास पैसा प्रति लीटर पेयजल ग्रामीण सभकेँ उपलब्ध करवा रहल छी। ई मिनरल वॉटर जकाँ त’ नहि मुदा दुनियामे सभसँ सस्ता सुरक्षित पेयजल अवश्य अछि। ‘बीस लाख रुपैयाक लागत सँ गाममे उपरोक्त तीनू साझीदार सभ मिलिकय आसान आओर सस्ता तकनीकी सँ ई वॉटर ट्रीटमेंट प्लांट लगाओलक अछि। एतय सँ नित दिन 8000 लीटर पानि साफ कएल जाएत। यूवी तकनीक सँ साफ कएल गेल पानिकें ‘सुलभ जल’ नामसँ 20 लीटरकें बोतल मे 10 रुपए प्रति बोतल के’ दर सँ भरिकS घरेघर पहुँचाओल जाएत।
खास बात ई अछि कि देशमे अलग-अलग ब्रांडकें बोतलबंद पानि जतय 15 सँ 20 रुपए प्रति लीटर दर सँ भेटैत अछि आ से जँ केवल पचास पैसामे साफ बोतलबंद पानि उपलब्ध भेल त ई नीक फल कहल जा सकैछ। आब ई पानि ऑगनवाड़ी सदस्य आऔर अन्य साधन सभ सँ घरेघर पहुँचाओल जाएत अछि। हुनकर कहब छनि जे आस्ते आस्ते अहि कामक प्रशिक्षण गामक युवा सभकेँ देल जेतनि आ हुनका बैंक सँ ऋण देलाक बाद ई काज हुनके करय लेल प्रोत्साहित कएल जेतनि। गामकें रोजगारोनुमुखी बनेबाक हमर सपना छल आ ताहि दीस हम अपन डेग बढ़ा देलहुँ अछि। देशभरि के’ युवा अपन अपन क्षेत्रमे प्रदूषणमुक्त जल सहजता सँ सस्ता आ आसान तकनीकी सँ स्वयं साफ कS अप्पन लोककेँ साफ आ शुद्ध पानिक व्यवस्था कS सकैत अछि।
मधुसूदनकाटीमे एहन रोगग्रस्त लोकक इलाज करनिहार डॉक्टर सुबलचंद्र सरकार बजलाह कि अहि परियोजनाक शुरू भेलाक बाद चर्म रोग,फेफड़ा, दिल, लीवर दस्त, पेटकें दोसर रोग सभ आऔर स्त्री रोगक मरीज सभक संख्यामे बेस कमी आएल अछि। समिति केर प्रमुख कहलक जे अहि कारण सँ पहिने गाममे चारि गोटे काल कल्पित सेहो भ’ गेलाह। गाममे रहय वाली सुप्रिया घोष केर मोताबिक पहिने हमरा सभकेँ गहिंरगर ट्यूबवेलकें छानल पानि भेटैत छल से शुरूमे किछु दिन त’ ठीक चलल परञ्च बादमे ओकरा सँ लोकक स्वास्थ ख़राप होमय लागल।
राज्यकें दक्खिन क्षेत्रक 37 ब्लॉक मे रहय बला दोसर लोकक पोखरि मे लागल एकटा छोटका संयंत्र पर्याप्त नहि छल। ओहि क्षेत्रकेँ पानिमे आर्सेनिक मिझरेबाक कारण पिब जोगरक नहि रहल। अहि क्षेत्रक कम सँ कम आठ लाख लोक अहि तरहक दूषित पानि पिब लेल विवश अछि। गामक एकटा अन्य निवासी भुवन मंडल के’ सेहो कहब अछि कि सालोसाल सँ यएह पानि पिलाक बाद आब भरोस भ’ रहल अछि कि हम आऔर हमर बच्चा सभकेँ कम सँ कम पिब जोग साफ पानि आब भेट सकत।
अहि जिलाकेँ संतोष विश्वास बता रहल अछि जे ई सभ तरहक रोग आर्सेनिक बला पानि पिला सँ होयत अछि । एकर इलाज दवाई नहीँ बल्कि साफ़ पानि अछि। एकटा अन्य ग्रामीणकें मोताबिक अहि समस्या सँ निपटेबाक लेल पश्चिम बंगाल सरकार प्रभावित क्षेत्रमे करोड़ों रुपैया खरचि कS आर्सेनिक दूर करय बला संयंत्र लगौलक मुदा हालत जस के’ तस अछि। आब भरोस भेल कि ई नव तकनीकीक प्रयोगसँ जिंदगी आसान भ’ सकत, खासतौर पर जखन सुलभ अहि काज लेल स्वयं ओकरा तैयार क रहल अछि। एकटा ग्रामीण के अनुसार, पोखरिक ऊपरी सतहक पानिमे आर्सेनिक नहि होयत अछि आऔर जँ रहितौ छै तँ मात्रा मानक सँ नीचा। मुदा भूमिगत पानिमे आर्सेनिक केर स्तर बहुत बेसी पाओल जाएत अछि।
आर्सेनिक सँ आसपड़ोसकें आठ लाख लोक प्रभावित अछि। पड़ोसी देश बांग्लादेशक लगभग अढाई सँ चारि करोड़ लोक सेहो आर्सेनिक प्रदूषित पानि पिब सँ विवश अछि , जे विश्व स्वास्थ्य संगठनक मान्य मानक सँ बीस गुना बेसी अछि। भारतमे ई मानक 0.05 प्रतिशत अछि मुदा गाम आ देशभरि मे आर्सेनिक दूषण बला क्षेत्र सभमे कएको गुना बेसी पाओल जाएत अछि। पश्चिम बंगालमे सेहो बड़का आबादी ओहन क्षेत्रमे रहैत अछि जतयकें पानि आर्सेनिक सँ बहुत बेसी दूषित अछि।
पश्चिम बंगाल केर तीनटा जिलामे साफ पानि पहुँचाएबाक सफल योजनाक संगहि सुलभ इंटरनेशनल एकरा देशक शेष भागमे सेहो लS जएबाक सोचि रहल अछि। अगिला पड़ाव बिहार, केरल आऔर तमिलनाडु अछि मुदा संगहि डॉक्टर पाठक कहैत अछि जे हम शुरुआत त’ करब मुदा आगु बढ़ेबाक काज स्थानीय लोककेँ रहतनि हमरा उमेद अछि जे अहि तकनिकीकेँ सभ स्थान पर आंदोलनके रूप प्रदान कएल जेतै। मैला ढोबय बला क्रमिक के’ अहि अमानवीय कुप्रथा सँ मुक्ति दिआक’ समाजक मुख्यधारा मे सामिल करब, उज्जर सारी सभक उम्रकैद भोगि रहल विधवा सभक जीवनकें सम्मान दिआक’ हुनक जीवनमे सतरंगी रंग आऔर एहने सन बहुत रास जनकल्याण योजनाक बाद आब कि साफ पानि पीबाक लेल तरसति लोकक पिआस बुझाब हेतु ई नव आंदोलन? जबाबमे डॉक्टर पाठक केवल मुस्किआ दैत अछि।
यूनिसेफ केर सूचना तंत्रक अनुसार, दुनियाभरि मे 70 सँ बेसी देश सभमे 14 करोड़ सँ बेसी आबादी आर्सेनिक बला दूषित पानि पिब’ सँ प्रभावित अछि जाहिमे सर्वाधिक एशियाक देश अछि। अहिसँ बच्चा सभमे अपंगता तककेँ खतरा रहैत अछि एवम वयस्क सभमे विभिन्न प्रकारक चर्म रोग सँ ल्Sक कैंसर जकाँ रोगक सेहो अंदेशा रहैत छै आ अहिसँ मृत्यु होयबाक खतरा सेहो रहैत अछि। सभसँ पैघ बात जे एकरा इलाज केवल आ केवल अहि दूषित पानि पीबा सँ परहेज राखब अछि।
गामसँ घुरैत काल जीवनदायी बनि चुकल पोखरि लग बच्चा सभ खेल रहल अछि, पुरखक चेहरा बिहुसि रहल अछि, स्त्रीगणक झुंड ठाड़ खिलखिला रहल अछि, गामक एकटा बच्चा प्रमीत सरकार रवीन्द्र नाथ टैगोर केर एकटा कविता सुनौलाक बाद हिन्दीमे कहैत अछि, मैं डॉक्टर बनूंगा। डॉक्टर पाठक ओकर सिर पर हाथ राखि आशीर्वाद दैत कहैत अछि , पढ़ाई पूर करबामे जँ कतहु दिकक्ति होय त’ कहब, घुरलाक बाद ई पोखरि अतेक रमणीय आ आत्मीयता सँ भरल अपना सन किएक लागि रहल अछि..यएह सोचि रहल छी…


text:
नई दिल्ली। नितिन गडकरी 8 फरवरी कए इंदौर मे भाजपा क नवम अध्यक्ष क तौर पर पार्टी क राष्ट्रीय परिषद क स्वीकृति प्राप्त करताह, मुदा राज्य मे संगठन चुनाव हेबाक कोनो सूरसार नजरि नहि आबि रहल अछि। गडकरी क अपन राज्य महाराष्ट्र आ जाहि मध्य प्रदेश मे हुनका अध्यक्ष क मान्यता भेटत दूनू ठाम चुनाव क कोनो माहौल नहि अछि । एकर अलावा झारखंड, राजस्थान आ कर्नाटक मे चुनाव क तैयारी त चलि रहल अछि, मुदा नाम पर सहमति नहि बनी सकल अछि।
ओना मध्य प्रदेश मे आम सहमति अछि जे सांसद आ पार्टी क राष्ट्रीय सचिव प्रभात झा कए अध्यक्ष बनाउल जाए। मुदा अटल बिहारी वाजपेयी क भागिन आ राज्य सरकार मे मंत्री अनूप मिश्रा क दावेदारी खत्म नहि भेल अछि। बिहार मे सबसे बेसी घमसान अछि। रवि शंकर प्रसाद अपन दावेदारी सबस आगू मानि रहल छथि, मुदा भागलपुर क सांसद सैयद शाहनवाज हुसैन क दावेदार दमदारन् अछि। सूत्र कहैत अछि जे पार्टी हुनका प्रदेश अध्यक्ष बना कए अपन मुस्लिम विरोधी छवि स मुक्ति पाबि सकैत अछि। हुसैनक दावेदारी कए देखैत बिहार क पार्टी अध्यक्ष चुनबा लेल एकटा महत्वपूर्ण बैठक शाहनवाज हुसैन क घर पर भेल, जाहि मे बिहार क उपमुख्यमंत्री सुशील मोदी आ वर्तमान प्रदेश अध्यक्ष राधा मोहन सिंह सेहो मौजूद छलाह।
कहल जा रहल अछि जे एहि सालक अंत मे होइवाला विधानसभा चुनाव मे पार्टी अध्यक्ष गडकरी कोनो हाल मे हार नहि देखए चाहैत छथि। एकरन लेल ओ पार्टी नेता स साफ तौर पर कहि चुकला अछि जे कोनो एहन बयान या गुटबाजी नहि हेबाक चाही जाहि स चुनाव मे पार्टी कए नुकसान हेबाक आशंका बनए। एहन मे बिहार मे पार्टीक नव अध्यक्षक लेल शाहनवाजक नाम लगभग तय मानल जा रहल अछि। ओना एहि पर संघ क मुहर लागब एखन बाकी अछि। सूत्र कहैत अछि जे संघ लेल हुसैन रविशंकर प्रसाद स नीक नाम मानल जा रहल अछि। ओना अंतिम फैसला जखन तक नहि अबैत अछि किछु कहब मुश्किल अछि।


text:
— कृति नारायण झा।
मिथिलाक ई प्रसिद्ध भगवती गीत – जगदम्बा घर में दियरा बारि अयली हे, जगतारिणी घर में दियरा बारि अयली हे। कंचन थार कपूर के बाती, मैया जी के आरती उतारि अयली हे… “एहि गीतक माध्यम सँ मिथिलाक गोसाओन घरक महत्ताकेँ दर्शाओल गेल अछि। गोसाओन घर में जगदम्बा केर पूजा अर्चना कयल जाइत छैन्ह। मिथिला मे नित्य दिन जगत तारिणी भगवती केर पूजा करवाक प्रथा आबि रहल अछि। हमरा मोन अछि जे हमर माँ नित्य दिन १ बजे के बादे मुँह में किछु अन्न ग्रहण करैत छलीह। हमरा ओहिठाम चाह पीबाक प्रथा सेहो नहिं छल तें ओ लोकनि पूर्णरूपसँ निराहार रहैत छलीह आ गोसाओन घर में पूजा कयलाक उपरान्ते किछु खाइत छलीह। कतेको बेर डाँक्टर साहेब कहलखिन्ह जे माता जी भोर में किछु आहार लऽ लिअऽ नहि किछु तऽ कम सँ कम एक गिलास सत्तू पी लेल करू, मुदा हमर माताराम मानय बाली कहाँ? गोसाओन घर गेना आ अङहूल फूल सँ चमकैत रहैत छल आ ओहि पर अगरबत्ती केर सुगन्ध हमरा सभके रैब दिन पैर लगैत छल कारण बांकी दिन कोइलख हाइ स्कूल जे हमरा गाम सँ करीब चारि किलोमीटर दूर आ सेहो पएरे। हमर माँ अपन सभ धिया पूता के कुशलता के लेल गोसाओन घर में भगवती सँ नित्य कामना करैत छलीह। गाम में मुंडन, उपनयन, बियाह इत्यादि शुभ अवसर पर गोसाओन घर के सजाबट देखय बला होइत छल, बिशेष कऽ हमर लाल बहिन जे सर्वगुणसंपन्न छैथि हुनका द्वारा बनाओल गेल रंग बिरंग केर कलाकृति गोसाओन घर के सुंदरता में चारि चान लगबैत छल। हमर पिताजी जे ज्योतिष शास्त्रक प्रकांड विद्वान् छलाह, हुनका मुंह सँ सुनैत छलहुँ जे गोसाओन घर जँ आंगन के दक्षिण भाग में होअय तऽ अति उत्तम संगहि पूब आ उत्तर मुंहें बैसि कऽ पूजा कयनाइ सर्वथा उत्तम मानल जाइत छैक।
ई तऽ छल हमर घरक स्थिति मुदा किछु अंतराल के पश्चात जखन हमर माता जी स्वर्गलोक पधारि गेलीह तखन गाम पर रहवाक लेल कियो तैयार नहि। हम सभ भाई बाहर आबि गेलहुं शहर में जीविकोपार्जन हेतु आ तखन हमर घरक ई स्थिति भऽ गेल जे पूरा आंगन में मोथा घास जनमि गेल। घर में ताला लगवाक कारणे सभ घर में नोनी फुफरी लागल आ विचित्र स्थिति होइत छल। हमरा लोकनि जखन चारि दिनक लेल गाम जाइत छलहुँ त घर के पुनः स्थिर करवा में पूरा एक दिन लागि जाइत छल। गोसाओन घर खूजल रहैत छल कारण एकटा स्त्रीगण के हम सभ भाई पूजा करवाक लेल किछु पाई कौरी दऽ कऽ रखने छलहुँ जे नित्य आबि कऽ भगवती के पूजा कऽ जाइत छलीह । पूजा कोना होइत छल? एकर बारे में चर्चा कएनाइ सर्वथा अनुचित होयत कारण मजबूरी के नाम महात्मा गांधी। मुदा भगवती केर कृपा जे हमर एकटा भातिज शहर सँ घुमि फिरि कऽ मजबूरी मे गाम रहवाक लेल तैयार भऽ गेलाह आ गामक स्थिति देखि कऽ हमरा लोकनि ओहि भातिज के गाम में रहवाक सहमति देलिएन्हि। आई हमर सभक घर नहिं मामा सँ कन्हा मामा अछि आ पूरान घरक समय समय पर मरम्मत आ गोसाओन घर में भगवती केर पूजा समय सँ भऽ जाइत अछि। हम सभ भाई तीन महीना चारि महीना पर गाम जाइत छी आ भातिजकेँ कहि सुनि कऽ घरक मेंटेनेंस करवा लैत छी ओना अपना सभक ओहिठाम कहल जाइत छैक जे हुलकेने कुकूर शिकार नहिं पकङैत छै मुदा तैयो भातिज के कहि आ अपनो लागि भिङी कऽ कहुना कऽ घर के मेन्टेन करवाक प्रयास करैत छी मुदा सदैव हार्दिक इच्छा रहैत अछि जे जाहि कम्पनी में काज करैत छी ओ जँ गामक अगल बगल में रहैत अथवा कम सँ कम ओहि जिला मे रहैत तऽ नित्य गाम मे रहितहुँ। ई इच्छा पूर्ण नहिं भेलाक कारणे मोन में एकटा आन्तरिक कष्ट के आभास सदैव होइत रहैत अछि…….🙏 🙏 🙏


text:
पटना । बिहार कोकिला पद्मश्री शारदा सिन्हा आब विधानसभा चुनाव मे वोटर कए जागरूक करबा लेल गीत गउतीह। शारदा सिन्हा आब जल्द टीवी चौनल पर गीत क माध्यम स वोट देबा लेल आग्रह करैत भेटतीह। निर्वाचन आयोग कए बिहार मे वोट क प्रति जागरूकता क लेल पूर्व राष्ट्रपति डॉ कलाम, क्रिकेटर तेंदुलकर, धौनी, छोटे पर्दा क कलाकार रतन राजपूत (लाली) आओर इंडियल आइडल क रनर दीपाली क नाम प्रस्तावित कैल गेल छल। आयोग एखन धरि केवल शारदा सिन्हा कए जन जागरण क लेल चुनलक अछि। शेष पर निर्णय बाकी अछि।
निर्वाचन आयोग हुनका विधानसभा चुनाव मे मतदान क प्रति जागरूकता बढ़ेबा लेल ब्रांड एम्बेसडर चुनलक अछि। ज्ञात हुए जे निर्वाचन आयोग विधानसभा चुनाव मे मतदान क प्रति निराश लोक कए बूथ पर जेबा लेल जागरूकता अभियान चलेबाक निर्णय लेने अछि। मतदाता पहचान पत्र निर्माण क लक्ष्य पूरा करबाक बाद चुनाव आयोग आब मतदान क प्रतिशत मे गिरावट कए रोकबा लेल कईटा डेग उठेलक अछि। आयोग विधानसभा चुनाव मे औसत मतदान क लक्ष्य 60 फीसदी रखलक अछि। एकरा लेल बूथ पर तैनात पुलिस कए वोटर क लेल मददगार बनेबाक गप सेहो चलि रहल अछि
आयोग मतदान क प्रतिशत बढ़ेबा लेल एहि बेर आईईसी (इंफार्मेशन एजुकेशन एंड कम्युनिकेशन) सेल गठित केलक अछि जे वोट देबा लेल मतदाता कए प्रेरित करत। संगहि विभिन्न प्रचार माध्यम स चुनाव क पूरा प्रक्रिया आओर मतदाता कए हर सूचना सुलभ करेबाक दायित्व सेहो निभाउत। सेल क माध्यम स मतदाता कए अपन पहचान पत्र, बूथ, आब्जर्वर, माइक्रो आब्जर्वर, ईवीएम, वज्र गृह, मतदान आओर मतगणना क प्रक्रिया, वाहन कोषांग, चुनाव व्यय लेखा, चुनाव सामग्री, कर्मियों क प्रतिनियुक्ति आ उम्मीदवार क बारे मे सूचना एकहि ठाम उपलब्ध होएत।


text:
रेखा झा।
विवाहक समय कन्या के विदागरी काल पहिने कन्या के जरूरत के सामान देल जाईत छल जाहि स वरक परिवार के कोनो वास्ता नहि रहैत छल इ परंपरा अपन अपन शौक आ स्थिति पर निर्भर रहैत छल जे की कालांतर मे बिगडि क कुरीति आ भ्रष्टाचार के विभत्स रूप बनि”दहेज”के राक्षस बनि पसरि गेल समाज में,
पहिने सौराठ सभा के आयोजन १३१०मे जे शुरू भेल ओहिमे बहुत दिन धरि नीक सुशिक्षित, संस्कारी घराना के परिवार शामिल होईत छल आ कुल खानदान मिला कर चट मंगनी पट बियाह के सिद्धांत रहैत छल त ओहु समय दहेज दानव नहि पसरल एना,,
तकर बाद लोक सब के मानसिकता संकुचित होबय लगलनि आ कथा वार्ता मे समाजिक किछु लोक के ल क तय होबय लागल ताहू मे पाई के बात मे दूनू तरफ के लोक कम कराबय मे सहयोग करैत छलाह,
आब हरेक आदमी एकल भ रिश्ता अपने तय करता आ लेन देन के बात मे असगरहि शामिल भय निपटा लेता त इ लुकाछिपी के काज मे मांग नहि पूरा भेला पर हत्या के विभत्स परिणाम तक समाज भुगतान रहल,
लरका सब के अगर सरकारी नौकरी लागल त कन्या वाला सब कोनो हाल मे कीनबाक लेल बेहाल भ रहल छथि,
सामाजिक ढांचा मे विवाह ठीक होबय के बात करै छथि क्योंकि पुत्र आ पुत्री के त पहिल सवाल लोक इ पुछत जे की करै छथि, पहिने लोक पुछथिन्ह जे कोन खानदान स आ कोन गाम
आब सबके सब चीज बनल बनायल चाही त जक्खन निर्माण करबे नहि करब त बनल चीज के विध्वंस के समय सेहो निशचित अछि इ बात सबके बुझबाक चाही,
पाई द क कोनो खुशी कीनल नहि जा सकैत अछि, खुशी पाबय लेल त्याग के जरूरत अछि,
आब इ भयावह समस्या स मुक्ति लेल सबस पहिने लरकी के पढाई पर ध्यान दी आ जागरूक करी की जे मांग करत ओहिठाम विवाह नहि करब,
लरका सब सेहो एकदम खुलिकय तुलनात्मक दृष्टिकोण हटबैत मां पिता के कहैथ जे हमरा नहि बेचब,
सौराठ सभा के उत्थान मे इ बड्ड जरूरी छइ बुझनाई जे कोनो दुकान नहि हमर परंपरा अछि आ पढल लिखल नीक लरका सब सेहो ओहि मे भाग लैथ,
विवाह दान ठीक करबा मे किछु लोक के संग ल क वार्ता कैल जाई ताहि स वर आ कन्या पक्ष के सुरसुर मुरमुर नहि चलतनि
जे लै छथि आ जे दै छथि सामाजिक लोक सब संगहि जाईथ आ सबके फोटो आ रिकॉर्डिंग राखैत आ इ बात मे कोन लाज की सबके सामने इ बात आओत,
लेलहुं आ देलहुं से खुलि क कहू त बहुत हद तक कम से कम रूकत मांग रूपी दहेज🙏🏻🌹🌺🌻


text:
रवि दिन 3 बजे सँ शुरू भेल सहरसा ग्रुप मिलन समारोह मे सांस्कृतिक कार्यक्रम, नाटक, कवि-सम्मेलन समेत बहुतो तरहक आयोजन कायल गेल। समारोह केर उद्घाटन मे रमेश झा महिला महाविद्यालय केर प्राचार्या डाॅ. रेणु सिंह, राजेंद्र मिश्र महाविद्यालय केर प्राचार्य डाॅ. आर. बी. झा, सर्वनारायण सिंह महाविद्यालय केर प्राचार्य डॉ. के. एस. ओझा, राष्ट्रपति पुरस्कार सम्मानित शिक्षाविद् विक्रमादित्य ख़ाँ, सदर एस. डी. पी. ओ. प्रभाकर तिवारी, पूर्व विधायक डॉ. आलोक रंजन, किशोर कुमार मुन्ना, समाजसेवी डाॅ. शशिशेखर सम्राट, स्वराज अस्पताल केँ निदेशक डाॅ. रमण झा, जिला कबड्डी संघ केर सचिव मनोरंजन सिंह, क्रिकेट संघ केर सचिव रोशन सिंह धोनी समेत बहुतो रास गणमान्य लोकनि मील दीप प्रज्ज्वलित करि कार्यक्रम केर उद्घाटन केलनि।
एहि उपरांत मिथिलाक संस्कृति केर अनुरूप सभ गणमान्य लोकनिक पाग -चादर सँ सम्मानित कायल गेलनि। समारोह केँ उद्घाटन भाषण मे डॉ. आलोक रंजन, किशोर कुमार सिंह मुन्ना, राकेश सिंह आओर साकेत आनंद द्वारा सोशल मिडिया व सहरसा ग्रुप केर संबंध मे अप्पन - अप्पन राखलनि।
एहि बरखक समारोह मे बदहाल शिक्षा, बदलता सहरसा विषय पर सेमिनार केर आयोजन कायल गेल छल। जाहिकेँ प्रगति क्लासेज केँ निदेशक श्री चंदन कुमार, एम्बीशन कैरियर जंक्शन केँ निदेशक श्री संदीप कश्यप, एलकेमिक क्लासेज केँ निदेशक नितेश रंजन, समिधा ग्रुप मधेपुरा केँ चेयरमेन श्री संदीप शांडिल्य, करतार कोंचिंग सहरसा केँ श्री राजेश किशोर, डाॅ. के.एस.ओझा, श्री विक्रमादित्य खाँ, डॉ. रेणु सिंह , श्री प्रभाकर तिवारी आदि लोकनि सम्बोधित केलनि।
समारोह मे उपस्थित सभ वक्ता लोकनि द्वारा सहरसा क' सुन्नर सहरसा, शिक्षित सहरसा केर दिशा मे एक संग मिल काज करबाक आओर शिक्षा सँ जुड़ल लोकनि व संस्थान सभके सम्मान देबाक बात पर बल देलनि। सेमिनार मे ईस्ट एंड वेस्ट टीचर्स ट्रेनिंग इंस्टिट्यूट केर चेयरमैन डाॅ. रजनीश रंजन एक विडियो मैसैज द्वारा सहरसा ग्रुप केर माध्यम सँ सहरसा मे एक विश्वविद्यालय केर निर्माण करबाक बात कहलनि आओर शिक्षा सँ जुड़ल लोग सभसँ सहयोगक मांग केलनि। समारोह मे किछु कारण सँ उपस्थित नहि भ' सकल साहित्य अकादमी सँ सम्मानित डाॅ. शेफालिका वर्मा आ सहरसा के पूर्व सदर एस.डी.ओ. श्री सौरभ जोरवाल सेहो अप्पन शुभकामना सन्देश वीडियो मैसेज केर द्वारा भेजलनि।
सकारोह मे शशि सरोजिनी रंगमंच संस्थान केर कलाकार सभ द्वारा लोकगीत आ लोकनृत्य केर मनमोहक प्रस्तुति कायल गेल, ओतहि मैलोरंग संस्था केर राजीव रंजन झा द्वारा उमाशंकर सिंह कृत "मत रो मेरे पापा" एकल नाटक केर प्रस्तुति समारोह केँ यादगार बना देलनि।
यूट्यूब पर अप्पन विडियो सँ सदिखन चर्चा मे रहनिहार बिभुनंदन सिंह सेहो अप्पन अभिनय केर करैत नाना पाटेकर आ अमिताभ बच्चन केर मिमीक्री सँ खूब तालि बटोरलनि। समारोह केँ अगिला सत्र मे कवि सम्मेलन केर आयोजन भेल जाहिमे कैलाश झा किंकर, सियाराम यादव, मयंक, शेखर सावंत, स्वाति शाकम्भरी, सुमेन शेखर आजाद, मुख्तेश्वर सिंह मुकेश, आनंद झा, अरविंद मिश्र नीरज आदि कवी लोकनि कविताक पाठ केलनि।
समारोह केर अंतिम चरण मे सहरसा ग्रुप दिस सँ रमेश झा महिला महाविद्यालय केर प्राचार्या डॉ. रेणु सिंह, सदर एस.डी.पी.ओ. प्रभाकर तिवारी, पूर्व विधायक डॉ. आलोक रंजन, पूर्व विधायक किशोर कुमार मुन्ना, समिधा ग्रुप केर चेयरमेन संदीप शांडिल्य, प्रगति क्लासेज, सहरसा के निदेशक श्री चंदन कुमार, एम्बीशन कैरियर जंक्शन केँ निदेशक संदीप कश्यप, एलकेमिक क्लासेज केँ निदेशक नितेश रंजन, करतार कोंचिंग, सहरसा केँ राजेश किशोर, शशि सरोजिनी रंगमंच संस्थान केँ कुंदन वर्मा, पंख के सी.ई.ओ. बिभु नंदन सिंह, मैलोरंग केँ कलाकार, राजीवरंजन झा, फोटो जर्नलिस्ट विपिन कुमार सिंह सहित सभ कवी लोकनि क' स्मृति चिन्ह भेंट करि सम्मानित कायल गेलनि।
सहरसा ग्रुप मिलान समारोह केर संचालन आनंद झा केलनि आओर धन्यवाद ज्ञापन सोमू आनंद अप्पन चिर-परिचित अंदाज मे देलनि। सहरसा फेसबुक ग्रुप केँ एहि बेर दोसर बरख एहि तरहक भव्य कार्यक्रम पूरा इलाका केँ सोशल मीडिया केर उपयोग कहनिहार सभक बीच एक सुखद याद छोईड़ गेल।


text:
संस्थान केर संयोजक प्रसून लतांत, मंत्री अतुल प्रभाकर व कुसुम साह पत्र भेज 23 दिसम्बर क' गांधी हिन्दुस्तानी साहित्य सभा जवाहरलाल नेहरू मार्ग राजघाट मे यूवा कवयित्री क' ऐही सम्मान लेल आमंत्रित केना छथि। ई सम्मान काकासाहेब कालेकार केर 132सम जयंती केर उपलक्ष्य मे आयोजित समारोह मे देल जायत।
अपने क' बता दी ई सम्मान पांच क्षेत्रक लेल प्रति बरख देल जायत अछि, जाहिमे साहित्य, पत्रकारिता, खेल, समाज सुधार, राजनीतिक छेत्र मे उत्कृष्ट काज करनिहार सभकेँ सम्मानित कायल जायत अछि। एहि बरख साहित्यक छेत्र मे बेसी रूचि व योगदानक लेल संस्थान द्वारा स्वाती शाकंभरी चयनित कायल गेल अछि।
अपने क' स्वाती शाकंभरी एहि सम्मान सँ पहिनो साहित्य आकादमी नई दिल्ली द्वारा पूरवागमन पुस्तक केर प्रकाशन लेल सम्मानित भ' चुकल छथि।


text:
लेखकः रौशन कुमार झा
बेसी नहि, आई सं 15-20 साल पहिने मिथिला केर बाजार मे फास्ट फूड के मतलब चूड़ा-दही होइत छल। चाहे बाजारक कोनो होटल हुए, कोनो धार्मिक स्थल हुए वा कि कोनो मेला, चूड़ा-दही केर भोजन लोकक पहिल पसिन्न होइत छल। अपना घर मे भोरका जलखै मे सेहो चूड़े-दही केर सेवन होइत छल त’ भोज-भात मे सेहो एकर बहुत बेसी प्रधानता छल। मुदा आई स्थिति ई भ’ गेल अछि जे ई सुपाच्य आ कतेको रूप सं फायदेमंद भोजन मिथिला केर बाजार सं के कहय, घर सं सेहो निपत्ता भेल जा रहल अछि। आब कतहु ई सुनबा लेल नै भेटैत अछि जे ‘चूड़ा-दही-चीनी अचार यौ, हमरा नीमन लागैये।’
आखिर किएक मैथिलक चित सं चूड़ा-दही उतरल जा रहल अछि। आखिर बाजार सं एकर ग्राहक किएक निपत्ता भ’ गेल। जाहि चूड़ा-दही केर विशेषता कें खट्टर काका केर माध्यम सं हरिमोहन झा एतेक नीक जकां सं मैथिल समाज कें बुझा क’ गेल छथि, तकरा आई किएक लोक त्यागि रहल अछि। भोजक पांत सं किएक चूड़ा-दही खत्म भ’ गेल। जौं एहि सभक पाछू गंभीरता सं सोची त’ एकर जे सभसं पैघ कारण बुझाईत अछि ओ थिक ब्रांडिंग केर अभाव।
अजुका समय ब्रांडिंग आ पैकेजिंग के अछि। जाहि मैगी आ चाउमीन कें खयला सं कतेको तरहक बेमारी होइत छैक, से अपन ब्रांडिंग सं आई घर-घर मे जगह बना लेलक मुदा जाहि चूड़ा-दही केर सेवन सं कतेको बेमारी ठीक होइत छैक ओ थारी सं दूर भेल जा रहल अछि। मैगी लोकक घर मे अपन उपस्थिति ई कहि मजबूती सं बनौलक जे एकरा बनाकय खयबा मे मात्र दू मिनट लागैत छैक। जखन कि एहन किछु नहि छैक। कम सं कम 10 मिनट लागिये जाइत छैक। दोसर दिस, चूड़ा-दही कें खयबा लेल तैयार करवा मे त’ एकहु मिनट नहि लागैत छैक। चूड़ा थारी मे लिय, पानि द’ फुलाबू, दही के ऊपर चीनी, गुड़ वा नोन-मेरचाई द’ के खा लिय। मुदा विडंबना ई अछि जे ई बात लोक कें बुझाबय वला आई किओ नहि अछि तें जाहि दोकानक शोभा कहियो चूड़ा-दही होइत छल ततय आई चाउमीन-मैगी चमकि रहल अछि।
ओना आब चूड़ा सेहो बड़का-बड़का होटल सभ मे पहुंचि गेल अछि। मुदा रूप बदलि कें। रूपे टा नहि, नाम सेहो बदलि लेलक हं। ई आब पोहा के रूप मे सगरो देश मे पसरि गेल अछि। होटल के कहय, आकाश मे उड़ैत हवाई जहाज मे सेहो भेटि जाइत अछि। हालांकि ई पोहा मैगी सं त’ फायदेमंद जरूर होइत अछि मुदा एकर असली भजार दहिये अछि। चूड़ा-दही केर सभसं पैघ जे खासियत अछि ओ ई की भोर मे जलखै मे एकर सेवन क’ लेला सं बहुत काल धरि लेल भूख सं निजात भेटि जाइत अछि। एकर सेवन सं पेट मे कोनो तरहक विकार नहि होइत अछि जाहि सं खेत-पथार वा फेर ऑफिस मे मन लगाकय काज करबा मे सेहो सहूलियत भेटैत अछि।
चूड़ा-दही मानव शरीरक लेल कतेक उपयोगी अछि आब एकरा बुझबाक कोशिश करैत छी। सभ भोज्य पदार्थ मे चूड़ा-दही मे सभसं कम कैलोरी रहैत अछि। एकरा मे मात्र 300 कैलोरी मौजूद होइत अछि जाहि सं लोक कें वजन कम करबा मे मदति भेटि सकैत अछि। संगहि पेट खराब मे एकर सेवन कें अचूक दबाई मानल गेल अछि। कहल जाइत अछि जे चूड़ा-दही के संगे जं पाकल केरा खा लेल जाय त’ खराब पेट तुरंत ठीक भ’ जाइत अछि। एकर सेवन सं आंत मजबूत होइत अछि। ई गर्भवती महिला के लेल सेहो बहुत उपयोगी होइत अछि। एकरा मे आयरन के मात्रा बहुत बेसी होइत अछि जे कि गर्भावस्था के 9 महीना धरि शरीर मे खूनक कमी नहि होमय दैत अछि। संगहि एकर उपयोग भगवानक प्रसाद मे सेहो होइत अछि। आई कतेको एहन पूजा होइत अछि जाहि मे प्रसादक रूप मे चूड़ा-दही केर इस्तेमाल होइत अछि।
बहरहाल, जरूरत अछि जे जेना बिहारक प्रसिद्ध पकवान लिट्टी-चोखा कें मार्केटिंग केर सहारे आई देशक बाजार मे स्थान दियाओल गेल, जेना मखान सरकारी सहयोग भेटला सं आई विश्व केर बाजार मे अपन जगह बना लेलक, तहिना चूड़ा-दही केर लेल सेहो प्रयास हेबाक चाही।


text:
19 जनवरी 2021, मैथिली जिन्दाबाद!!
कवि प्रणव नार्मदेय केर काल्हि भेल असामयिक निधन सँ आहत मैथिलीप्रेमी व साहित्य जगत द्वारा लगातार शोक संवेदना प्रकट कयल जा रहल अछि। एहि क्रम में लेखक रमेश द्वारा फेसबुक सँ देल गेल जानकारी निम्न अछि।
*मैथिली सृजन, दरभंगा*
आइ दिनांक 19 जनवरी 2021 केँ मैथिली सृजन, दरभंगा द्वारा मैथिलीक लेखक,कवि आ समीक्षक स्वर्गीय प्रणव नार्मदेयक असामयिक निधन (18 जनवरी,2021)क कारणे एकटा आकस्मिक शोक-सभा -सह- श्रद्धांजलि गोष्ठी बैंकर्स कॉलोनी स्थित लेखक रमेशक आवासपर आहूत कएल गेल, जाहिमे निम्नलिखित व्यक्ति भौतिक रूपे आ अपन वर्चुअल उपस्थितिसँ भाग लेलनि।
1.रमेश
2.संतोषी कुमार
3.सुमित गुंजन
4.माला झा
5.अखिलेश कुमार झा
-:वर्चुअल उपस्थिति:-
6.डॉ. भीमनाथ झा
7.डॉ. फूलचंद्र मिश्र ‘रमण’
8.राजेश सिंह ठाकुर
9.श्याम दरिहरे
10.लक्ष्मी सिंह ठाकुर
11.स्वर्णिम किरण झा
12.अमित मिश्र
13.प्रियरंजन झा
सुमित गुंजन श्रद्धांजलि अर्पित करैत बजलाह जे मैथिली कविताक नवीन स्वरमे मुख्य- स्थानीय एकटा कवि हमरा सभकेँ असमय छोड़िक’ चलि गेलाह अछि।हार्दिक शोक व्यक्त करैत नवोदित कथाकार आ मैथिली नाटकक अनुसंधित्सु श्री संतोषी कुमार कहलनि जे प्रणव जीक साहित्यिक आयोजन आ साहित्यिक कार्यक्रम सभमे भागीदारीक सक्रियता अनुपम छल। ‘शब्दार्थ’ आ ‘जिज्ञासा’ बैनरमे मधुबनीमे कएल गेल हुनक आयोजन सभ मैथिली साहित्यमे चिरस्मरणीय रहत। ओ कथालेखन सेहो आरंभ केने छलाह। शोकांजलि अर्पित करैत श्रीमती माला झा बजलीह जे पाकशास्त्र मे निपुण कवि प्रणव जी व्यवहार-कुशल सेहो छलाह।अखिलेश झा द्वारा श्रद्धांजलि अर्पित केलाक बाद लेखक रमेश बजलाह जे मैथिली-कविताक भविष्णु पैघ हस्ताक्षरक तिरोधान भ’ गेल अछि। जाहि स्वरकेँ व्यंजनक संगम क’ क’ एकटा अपना तरहक दुनिया रचबाक छल से असमय विसर्ग भ’ गेल। प्रतिबद्ध चेतनाक ‘विसर्ग होइत स्वर’क संक्षिप्त जीवन यात्रा रहल, जे मैथिली साहित्य लेल अत्यंत दुखद अछि।
आभासी माध्यमसँ डॉ. भीमनाथ झा, डॉ. फूलचन्द्र मिश्र रमण, राजेश सिंह ठाकुर, श्याम दरिहरे, लक्ष्मी सिंह ठाकुर, स्वर्णिम किरण झा, अमित मिश्र आ प्रियरंजन झा अपन-अपन शोक संवेदना व्यक्त करैत प्रणव नार्मदेयकेँ नवोदित पीढ़ीक एकटा महत्वपूर्ण नाम मानलनि जिनकर जीवन आ साहित्यिक यात्रा संक्षिप्त रहल। मैथिली साहित्यक अपूर्णीय क्षतिपर सभ एक मत आ मर्माहत छलाह।
तदुपरांत सुमित गुंजन प्रणव नार्मदेयक ‘पिरथी आ सुरूज’ कविताक पाठ करैत आ संतोषी कुमार हुनकर ‘विसर्ग होइत स्वर’ कविताक पाठ करैत अपन भावांजलि अर्पित केलैथ।
अंतमे तिरोहित आत्माक शांति आ शोक-संतप्त परिवारकेँ धैर्य धारण करबाक सांत्वना देबाक लेल एक मिनटक मौन धारण कएल गेल।


text:
टाङ्क जिला
टाङ्क (उर्दू: ur,टाङ्क; पश्तो: ur, टाङ्क; सराइकी: ur, टङ्क; अंग्रेजी: Tank) पाकिस्तानके खाइबार पख्तुनख्वा प्रान्तक एक जिला छी । ई पहिले डेरा इस्माइल खान जिलाक हिस्सा छल ।
विवरण[सम्पादन करी]
टाङ्क जिलामे ८५% लोग पश्तो बोलै वाला पश्तून लोक अछि आर बाकी सराइकी बोलैत अछि (जे पञ्जाबी भाषा आर सिन्धी भाषा सँ प्रभावित एक हिन्द-आर्य भाषा छि)। ई जिला मे सन् १९९८ मे २,३८,२१६ लोक के आबादी छल। एकर क्षेत्रफल करीब १,६७९ वर्ग किमी अछि। एतेए गर्मी मे बहुत गर्मी पडैत अछि आर तापमान ४८° सेन्टीग्रेड तक पहुँच जाएत अछि, तबो तक जाडमे ई से पश्चिम के इलाकासभमे जबरदस्त जाड़ पडैत अछि जाई से ओतके बहुत लोक अक्सर अपन जाडा ई जिला मे बितावाई य।[१]
सन्दर्भ सामग्रीसभ[सम्पादन करी]
- ↑ 1998 district census report, Population Census Organisation, Statistics Division, Government of Pakistan, 1999


text:
दिल्ली-मिथिला मिररः दिल्ली नगर निगम चुनावमे भेटल अपार जनसमर्थनक बाद भारतीय जनता पार्टी अहि बातक मोन बना चुकल अछि जे अहि बेर तीनू नगर निगममे महिला मेयर बनाओल जाए। दिल्लीक जनता भारतीय जनता पार्टीकेँ नगर निगम चुनावमे अपार जनसमर्थन दैत, पार्टी पर जिम्मेदारीक बोझ सेहो थोइप देलक अछि। जौं पार्टी अहि बोझकेँ सफलता पूर्वक निर्वहन करैत अछि तँ निश्चितरूपहि एकर नीक परिणाम आगामी लोकसभा आ ओहिकेँ बाद दिल्ली विधानसभा चुनावमे देखैमे भेटत। जीतक बाद दिल्ली भाजपा प्रदेश अध्यक्ष मनोज तिवारी अपन जीतल प्रतिनिधि सबसँ भेंट कऽ रहला अछि। भापजा जल्दीये अपन जीतल समस्त पार्षदकेँ दू दिवसीय प्रशिक्षण सेहो देत।
उत्तरी दिल्ली नगर निगम सँ मैथिलक लेल एकटा नीक खबैर आबि रहल अछि जे अहिठाम पार्टी किराड़ी सँ पार्टीक पूर्व विधायक अनिल झा ‘वत्स’क कनिया पूनम पराशर झाकेँ मेयर बना सकैत अछि। पार्टी ओहन चेहराकेँ ताकि रहल अछि जेकरा संगठनमे कार्य करवाक अनुभव हो, जे बढि़यासँ पार्टीक बात जनता तक राखि सकैय। हालांकि उत्तरी दिल्लीमे पूनम पराशरक संग-संग प्रीति अग्रवाल सेहो मेयर बनवाकरेसमे छथि, मुदा पूनम लग छात्र राजनीतिकेँ सेहो अनुभव छैन्ह आ ओकरा अलावे हुनक पति अनिल झा दिल्ली विश्वविद्यालय छात्र संघक अध्यक्ष आ दिल्ली विधायक सेहो रहि चुकल छैथ। अहि कारणेँ पूनम लग नेतृत्व करवाक क्षमता बहुत बेसी छैन्ह। जहिना मिथिला मिरर, मनोज तिवारीकेँ दिल्ली प्रदेश भाजपा अध्यक्ष हेवाक भविष्यवाणी केने छल, तहिला पूनमक मेयर बनवाक सेहो भविष्यवाणी कऽ रहलअछि।


text:
देखियो ई बबुआन कs केश बुझू मांथ पर की छत्ते बुझू
छथ सिकीया पहलवान मुदा पेट जनु कोनो खत्ते बुझू
अछि आगु मे चुरा दही कs पुजौर अधक्की जकाँ परसने
फूँक मारू तs ऊरता मनुख बुझू चाहे सुखेल पत्ते बुझू
कार्यक बिहून आ बाजब में छथ कने बेसिए होशियार
मजलिस लगेता सौंसे जा' रोपल जेना गोबरछत्ते बुझू
लाज शर्मक शब्दों नै बुझल ग्लानी हिनका ओतs की हेतेन
हर्ष विषाद हिनका लेल की ईहो पुरुख अलबत्ते बुझू
धोती अंगा कहिये छोरलैन जिन्सक पेन्ट चुबैत रहे छै
शहर कs ओ अंखियो नै देखल रहै मुदा कलकत्ते बुझू
बेगारी बैसल 'रूबी' लिखs चाहलक किछ लिखा गेल किछ
जनु कियो लेब अपना पर एहनो नै सबटा सत्ते बुझू
वर्ण -२२
रूबी झा


text:
गौरतलब अछि कि बक्सर जिला मे समीक्षा यात्रा'क दौरान नीतीश कुमार केँ काफिला पर पथराव कायल गेल छल। ओहि हमला मे मुख्यमंत्री केँ सुरक्षित बचा लेल गेल छल, मुदा हुनकर सुरक्षा मे तैनात कैको सुरक्षाकर्मी घायल भ' गेल छल। एहि हमला'क बाद नीतीश कुमार'क सुरक्षा केँ आओर मजबूत करबाक मांग सेहो उठल छल।
अपने क' बता दी एहिसँ पहिनो नीतीश कुमार केँ जेड प्लस सुरक्षा देबाक पेशकश भ' चुकल छल, मुदा जेड प्लस सुरक्षा लेबाक लेल मुख्यमंत्री तैयार नहि भेल छला। मुख्यमंत्री नीतीश कुमार एखन धरी बिहार पुलिस'क सुरक्षा घेरा मे छला। मुदा, एहि बेर काफिला पर हांला'क बाद गृह मंत्रालय हुनकर सुरक्षा व्यवस्था केँ मजबूत करबाक निर्णय लेलक आओर ऐहिक तहत हुनका जेड प्लस सुरक्षा मुहैया कराओल गेल अछि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 11 जनवरी 2012
इश्क कए मारल छी
बुझु नै हम किताबी छी ,
मैखाना मे रहए छी जरूर ,
समझू नै हम शराबी छी ,
राति जखन जुआन भ' जाए ,
आँखि सँ बारीस करै छी ,
मुंह देख डर लागैत होयत .
बुझु नै हम गुलाबी छी ,
अपने आप सँ बात करैत चलै छी
शायद फाटल लिवास मे ,
इश्क कए मारल छी "अमित",
बुझु नै हम मवाली छी . . , । ।
(अमित मिश्र)


text:
सुनील कुमार झा
सुनबा मे अजीब सन लागि सकैत अछि आओर शायद कनि कटू सेहो लागि सकैत अछि मुदा भारतीय जन भाषाई सर्वेक्षण क पहिल रिपोर्ट स त किछु एखने प्रतीत भ रहल अछि। करीब तीन सौ स बेसी भारतीय भाषा दम तोडि चुकल अछि। किछु भाषा आईसीयू मे पडल अपन अंतिम साँस गिन रहल अछि। मुदा मैथिली क स्थिति आन भाषा स विपरित अछि एकरा लगातार तोडल जा रहल अछि। एहि दिस मिडिया क ध्यान त नहिये अछि पश्चिमी सभ्यता क रंग मे रंगल समाज सेहो अनभिज्ञ भ गेल अछि। भाषा मानव संचार क मूल आधार अछि, मुदा फेर इ सेहो लगैत अछि जे एहि तरह क निर्मोही दृष्टि स जेना 2150 स बेसी समृद्ध भाषाई क्षेत्र वाला इ देश मे एकर कोनो महत्व नहि रहत।
आइ स किछु 80 वर्ष पहिने भारत क पहिल भाषाई सर्वेक्षण भेल छल। अंग्रेज अधिकारी जोर्ज ग्रियर्सन क अगुवाई मे भेल सर्वे क अनुसार मैथिली बिहार आओर आजुक झारखण्ड मे प्रमुखता स पसरल भाषा छल। जेकरा मानवी स्वार्थ आओर राजनैतिक कलह क कारण विभिन्न भाषा (जेकि क्षेत्र विशेष क आधार पर विकसित कैल गेल) मे बांटल जा रहल अछि। एकटा अखंड मैथिली तोडि-तोडि कए अंगिका, बज्जिका आओर न जानि की की बनेबाक प्रयास कैल गेल। ओना ग्रियर्सन क बाद एहि भाषा क सुध लेनिहार कियो नहि भेलाह, किछु छिटपुट काज भेल, मुदा राजनैतिक आस्थिरता आओर साहित्य मे कलह क कारण ओ कोनो प्रभाव नहि छोडि सकल। आब करीब आठ दशक बाद भारतीय जन भाषाई सर्वेक्षण ( पीपुल्स लिंग्विस्टिक सर्वे ऑफ़ इंडिया) भाषा पर एक बेर फेर गंभीर काज केलक अछि। इ छह खंड मे अपन पहिल रिपोर्ट प्रकाशित केलक अछि, जे कि भारतीय भाषा क किछु अनछुअल पहलु कए उजागर करैत अछि। सर्वे क अध्यक्ष गणेश देवी क अनुसार भारत क 20 प्रतिशत भाषा विलुप्त भ चुकल अछि। एखन धरि केवल ग्यारह राज्य मे भेल सर्वेक्षण क इ परिणाम अछि। एहन मे इ अपूर्ण रिपोर्ट कहैत अछि जे करीब 310 स बेसी भाषा विलुप्त भ चुकल अछि आ छह सौ स बेसी भाषा अपन अंतिम पड़ाव मे अछि। इ सब देख सुन कए लगैत अछि जे कहीं अगिला नंबर अपन त नहि? अटल सरकारक अथक प्रयास क फलस्वरूप मैथिली संविधान क आठम अनुसूची मे जगह त पाबि लेलक मुदा राज्य सरकारक बेरुखी आ मैथिली कए खंडित करबाक कुचक्रक मे भागीदार बनि कहीं हम एहि भाषा कए लुप्त करबाक काज त नहि करए जा रहल छी।
जनगणना क अनुसार सेहो भारतीय भाषा क ग्राफ देखब त ओ सेहो कम नहि चौकायत, 1961 क जनसँख्या क अनुसार 1652 मातृभाषा दर्ज कैल गेल अछि, जे 1971 क जनगणना तक केवल 109 रहि गेल। इ आंकडा शर्मनाक कहल जा सकैत अछि। मैथिल समाज मे पसरि रहल बहुभाषी संस्कृति क कारण बिहार-झारखण्ड सन गढ़ मे सेहो लोक अपन मातृभाषा हिंदी दर्ज करा रखने छथि, जखनकि मैथिली सूची स गायब करि देल गेल। आइ स्थिति इ भ चुकल अछि जे हमर बीच भाषाई अंतराल एतबा बढि गेल अछि जे हम कोनो भाषा (अपन मातृभाषा त कए) क एक वाक्य पूरा-पूरा आओर शुद्ध-शुद्ध लिख या बाजि नहि सकैत छी।
भाषा क सम्बन्ध मे भेट रहल लगातार जानकारी कही इ चेतावनी त नहि द रहल अछि जे अगिला नंबर हमरे छी। की मैथिली सेहो इतिहास बनि कए रहि जाएत, कही एहन त नहि जे मैथिली क संबंध मे कहल जाए जे इ लुप्त भ गेल जखन कि विभिन्न रूप मे इ समाज मे अपन यात्रा जारी रखने रहे। जाहि रूप मे मैथिली कए तोडल जा रहल अछि ओहि मे कोनो संदेह नहि जे मैथिली क अस्तित्व रहितो कहल जाए जे इ भाषा कहियो अस्तित्व, चर्चा आओर चलन मे मौजूद छल ! कनि सोचियउ…?
“मैथिल भ कए जे नहि बजय मैथिली”
” मोन होइत अछि हुनकर कान पकडि कए अईंठ ली”
maithili news, mithila news, bihar news, latest bihar news, latest mithila news, latest maithili news, maithili newspaper


text:
साल 2020 कें पहिल सूर्यग्रहण आइ किछू घंटा बाद लागि रहल अछि। पटना केर बात करि त’ ई सुबह 10.37 बजे सं शुरू भ’ अपराह्न 02.04 बजे तक चलत। मुजफ्फरपुर मे ग्रहण कें काल सुबह 10.38 बजे सं अपराह्न 02.10 बज तक तथा भागलपुर मे सुबह 10.42 बजे अपराह्न 02.14 बजे तक रहत। ग्रहण शुरू होबय कें 12 घंटा पाहिले सूतक काल शुरू भेल। ई पूर्ण सूर्य ग्रहण अछि, जाहिमे केवल सूर्य कें गोलाकर भाग देखल जायत। एकरा ‘रिंग ऑफ फायर’ (Ring of Fire) कहैत अछि। अहि कारण सूर्य ग्रहण कें दौरान किछू देर कें लेल दिने मे अन्हार भ’ जायत अछि। जखन, बिहार मे सूर्यग्रहण पर मानसून कें ग्रहण लागल अछि। मेघ कें कारण ई नजारा बिहार मे देखल जायत, ऐना नै लागि रहल अछि।
सूर्यग्रहण की अछि, जानू
सूर्यग्रहण एकटा खगोलीय घटना अछि, जाहिमे चंद्रमा (Moon) कें पृथ्वी (Earth) आ सूर्य (Sun) कें मध्य मे आबि जायत अछि। अहि मे पृथ्वी पर चंद्रमा केर छाया (Shadow) परैत अछि। जतय छाया परैत अछि, ओतय आंशिक रूप सं अन्हार भ’ जायत अछि।
ज्योतिषाचार्य केर दावा- सूर्यग्रहण कें बाद कोरोना सं राहत
पटना कें ज्योतिषाचार्य डॉ. राजनाथ झा कें अनुसार आइ कें सूर्यग्रहण कें बाद कोरोनाक महामारी सं राहत मिला लागत। हुनकर अनुसार 26 दिसंबर 2019 कें सूर्यग्रहण कें दौरान ग्रह केर बिगड़ल स्थिति कें प्रभाव सं अखन धरि बहुत प्राकृतिक आपदा आयल अछि। सामाजिक-राजनीतिक उथल-पुथल केर घटना सेहो भेल अछि। ई सूर्यग्रहण कें बाद एकरा सं मुक्ति कें योग बनल अछि। मिथुन राशि मे ग्रहण लगबाक आ 25 सितंबर क’ राशि परिवर्तन कें बाद प्राकृतिक आपदा मे कमी, बहुत तरहक समस्या मे विशेष लाभ कें योग बनत।


text:
कहलनि-अहां नोत द क बजेलौ एहि लेल आभारी छी
पटना । जनकपुर यात्राक दौरान पीएम मोदीक मन मे मिथिला आ मैथिलीक प्रति अपार प्रेम देखल गेल। सभाक बीच ओ मैथिली मे संबोधन क क उपस्थित लोक सभक मन मोहि लेलनि। अपन भाषणक दौरान पीएम मोदी कहलनि जे जगत जननी मां जानकी केर प्रवित्र भूमि गौरवशाली इतिहास भेल मिथिलाक सांस्कृतिक राजधानी इ जनकपुर धाम में हमरा न्यौत द के बजेलौ, आ सम्मान देलौ एकरा लेल हम सम्पूर्ण मिथिला वासी आ जनकपुर वासी केर नमन करैत छी। एकरा बाद पीएम पग पग पोखरि माछ मखान, सरल बोल मुसकी मुख पान, विद्या वैभव दानीक प्रतीक जनक नगर मिथिलांचल थीक केर माध्यम मिथिलाक इतिहास कें उद्धृत केलनि।
नरेंद्र मोदी दो दिनक नेपाल यात्रा पर शुक्रक भोरे विशेष विमानसं जनकपुर पहुंचला। सबसं पहिने ओ ऐतिहासिक जनकपुर मंदिर मे दर्शन केलनि। एकरा बाद अयोध्या-जनकपुर केर बीच बस सेवा कें हरी झंडी दिखा विदा केलनि। ओतहि जनकपुर जनसभा कें संबोधित करैत मोदी कहलिन जे नेपालक बिना राम अधूरा छथि। नेपाल-भारतक संबंध मे 5 गोट T अर्थात ट्रेड, ट्रेडिशन, ट्रांसपोर्ट, टूरिज्म और टेक्नोलॉजी केर फॉर्मूला देलनि। मोदी नेपाल मे एक हाइड्रो प्रोजेक्टक नाउ सेहो लेलनि।
जनसभा कें संबोधित करैत काल पीएम कहलिन जे “पहिल बेर नेपाल आयल रही तं संविधान सभा मे कहने रही जे बहुत जल्द जनकपुर आयब। सबसं पहिने अहां सबसं क्षमा मंगैत छी। कारण हमरा एबा मे बड़ देरी भ गेल। हमर मन कहैत अछि जे माता सीता संभवतः आइ भद्रकाली एकादशीक दिन अपन दर्शन देबाक इच्छा ठानि लेने रही।
मोदी कहलनि जे मिथिलाक तुलसी भारतक आंगन मे शुचिता आ मर्यादाक सुगंध पसारैत अछि। दुनिया भरि मे मिथिलाक संस्कृतिक स्थान बहुत ऊपर अछि। कवि विद्यापतिक रचना आइयो भारत आ नेपाल दुन केर साहित्य मे रचल बसल अछि। जनकपुर धाम आबि अहां सभक अपनापन देख एहन लागि रहल अछि जे हम अपने देश मे छी।


text:
लोकसभा अध्यक्ष मीरा कुमार आइ यूनाइटेड न्यूज आफ इंडिया क टेलीविजन सेवा यूएनआई टेलीविजन उद्घाटन करैत उम्मीद जतेलथि जे यूएनआई टेलीविजन भविष्य मे देश क विकास आ समाज क बेहतरी मे अमूल्य योगदान देत।
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
विधानमंडल मे फेंकल गेल कुर्सी-टेबुल
पटना । पटना मे एक दिस जतय लंदन स्कूल ऑफ इकोनोमिक्स बिहार ब्रांडिंग पर कार्यशाला आयोजित केलक ओहि ठाम विपक्ष सेहो अपन तरीका स बिहार ब्रांडिंग करबा मे जुटल रहल। अराजक शासन देनिहार राजग आ बिहार मे जगन्नाथ मिश्र सन मुख्यमंत्री द कुशासनक जन्मदेनिहार कांग्रेस लोजपा कार्यकर्ता पर भेल पुलिसिया पिटाई क खिलाफ एकजुट भ शुक्रदिन विधानमंडल क दूनू सदन मे हंगामा केलथि आ कार्यवाही ठप करि देलथि। एहि दौरान विधानसभा आ विधान परिषद मे कुर्सी फेंकल गेल आ टेबिल पलटि देल गेल। इ देख स्पीकर उदय नारायण चौधरी अंतत: सोमदिन तक लेल सदन क कार्यवाही स्थगित करि देलथि। विधान परिषद मे सभापति ताराकांत झा सेहो एहना केलथि।
जहिना विधान परिषद क कार्यवाही शुरू भेल राजद, कांग्रेस आ लोजपाक सदस्य सरकार स इस्तीफा मंगैत वेल मे धरना पर बैस गेलाह। रिपोर्टर टेबुल आ कुर्सी पलट देलथि। परिषद क इतिहास मे इ पहिल बेर भेल जखन टेबिल पलटल गेल। एना भेल विपक्षक बिहार ब्रांडिंग आ सबूत देल गेल जे चाहे सब किछु बदलि जाए, मुदा विधानसभा मे हिनकर व्यवहार नहि बदलत।


text:
बैसारक दौरान प्रभारी प्रधानाध्यापक विजय कुमार चौधरी कहलनि कि पछिला सोम दिन जिला शिक्षा पदाधिकारी केर निर्देशक आलोक मे प्रभारी प्रधानाध्यापक केर पर अप्पन योगदान देलनि। योगदान देबाक संगहि विद्यालय केर गिरैत शैक्षणिक व्यवस्था क' ठीक करबाक लेल नवा रूटिन बनाओल गेल। कैल्हि मंगलक भोर जखन नियोजित शिक्षिका सरिता कुमारी विद्यालय पहुँचलि तेँ ओ रूटिन फाड़ीकेँ ओहिमे आगि लगा देली।
विद्यालय मे स्थिति क' देखैत नप बीहट केँ मुख्य पार्षद सहित आन लोग सभ विधालय मे पहुंच कार्यालय मे बैठक क' रहल छलथि। तखने नियोजित शिक्षिका सरिता कुमारी अप्पन बात राखने बिना प्रभारी प्रधानाध्यापक क' जूता खोली मारबाक लेल हल्ला करे लागली आओर सभक मौजूदगी मे मारपीट करबाक आवेदन फाड़बाक प्रयास करैत अपशब्दक प्रयोग करे लागली। एता धरी कि प्रभारी प्रधानाध्यापक क' जान सँ मारबाक धमकी सेहो देली। जाहिक बाद प्रभारी प्रधानाध्यापक विजय कुमार चौधरी एफसीआई ओपी प्रभारी ज्योति कुमार शिक्षिका केर विरूद्ध अभद्र व्यवहार करबाक आओर शैक्षणिक काज मे बाधा सहित आन आरोपक तहत मामला दर्ज करौलनि।
विदित हो कि विद्यालय मे शैक्षणिक व्यवस्था विगत चारि बरख सँ पूर्ण रुपे चरमराओल अछि। शिक्षक सभ दू गुट मे बटल अछि, दुनू गुट मे प्रभारी प्रधानाध्यापक केर कुर्सी ल'के आपसी खिचातानीक कारण विद्यालयक शैक्षणिक व्यवस्था चौपट अछि। जखन शिक्षक व शिक्षिका गुटबाजी करी विद्यालय मेँ लड़ैत रहैत अछि तेँ बच्चा सभ की पढ़त।


text:
मारियोँ कोतियार
मारियोँ कोतियार (French: [maʁjɔ̃ kɔtijaʁ] ( सुनी); जन्म ३० सितम्बर १९७५)[१] एक फ्रेञ्च अभिनेत्री,गायिका-गीतकार, सङ्गीतकार आ पर्यावरणविद छी।[२] ओ एक अकादमी पुरस्कार,बाफ्टा अवार्ड, गोल्डन ग्लोब अवार्ड, दु सेसर अवार्ड्स, एक यूरोपीय अवार्ड आ एक ल्युमेरेस अवार्डक प्राप्तकर्ता छी। ओ २०१० में फ्रान्समे अर्डर अफ आर्ट्स एन्ड लेटर्स नाइट भेल छल आ २०१६ में अधिकारीक पद पर पदोन्नत भेल।
प्रारम्भिक जीवन[सम्पादन करी]
कैरियर[सम्पादन करी]
फिल्मोग्राफी[सम्पादन करी]
सन्दर्भ सामग्रीसभ[सम्पादन करी]
- ↑ "Marion Cotillard- Biography", Yahoo! Movies, मूलसँ २९ अप्रैल २०१४-मे सङ्ग्रहित, अन्तिम पहुँच १४ मई २०१३।
|deadurl=प्यारामिटर ग्रहण नै केलक (सहायता)
- ↑ "'Inception' Star Marion Cotillard's other new film", Greenpeace, २२ जुलाई २०१०, अन्तिम पहुँच २ फरबरी २०१४।


text:
मैथिली जिन्दाबाद केर स्थापना ११ अप्रैल, २०१५ केँ विराटनगर मे आयोजित ‘अन्तर्राष्ट्रीय मैथिली कवि सम्मेलन-२०१५’ मे कैल गेल छल। एक साल पूरय मे एखन २ टा दिवस बाकिये अछि। मुदा एहि पर आगन्तुक केर संख्या आइये एक लाख सँ ऊपर टपि गेल। वर्तमान समय मे औसत प्रतिदिनिक आगन्तुक लगभग ५०० छथि। आर, प्रसन्नता एहि लेल होएत अछि जे नवतुरिया मे एहि वेब न्युज पोर्टल लऽ कय खूब चर्चा-परिचर्चा आ समाचार शेयर करब, लिखब आ एक-दोसर केँ रेफरेन्स देब आदि मे भरपूर भऽ रहल अछि।
एकर स्थापनाक मुख्य उद्देश्य मात्र जनजागरण अछि। मीडिया केर कमी केँ पूरा करबाक बस एक छोट साधनक रूप मे एकर शुरुआत कैल गेल। ओना तऽ अनलाइन न्युज रिपोर्ट करबाक आरो बहुत रास लोकप्रिय वेब पेजेस संचालन मे अछि, सबहक अपन पाठक आ कवरेज केर विशेषता छैक, मुदा मैथिली जिन्दाबाद ओहि सब सँ कनेक हँटिकय ‘संपूर्ण मिथिलाक समग्र समाचार’ नारा दैत अपन कार्य शुरु केने अछि जाहि मे पूर्णतः तऽ नहिये आंशिक सफलता जरुर भेटैत देखि रहल छी। सेल्फ मार्किंग करबाक समय हम १०० पूर्णांक मे एखन धरि एकरा २५ अंक सफलताक मादे देब।
योजना अनुरूप बहुत बात संभव नहि भऽ सकल अछि। चूँकि मीडियाक भूमिका सँ पूर्वहि हमर कतेको रास वचनबद्धता रहल अछि अपन मातृभूमि व मातृभाषाक प्रति, तैँ कोनो यज्ञ अधूरा नहि छूटय ताहि लेल सब केँ अपन योगदान सँ पोषण करैत चलबाक एकटा मूल नैतिकताक पालन हमर धर्म मानैत छी। जाहि दूरदर्शिताक संग लोक कोनो काज आरम्भ करैत अछि ताहि मे सहयोगक अपेक्षा सब दिशा सँ बेसी रहितो प्राप्ति कतेक भेल से बेसी महत्व रखैत छैक। अपेक्षा अहाँ कतबो कय लेब, प्राप्ति गुने गुणस्तर बनत ई अनुभूति भेटल।
२५ अंक यदि पहिल वर्षक लब्धांक थीक तऽ एकरा हम हृदय सँ उतीर्णांक मानैत छी। दोसर वर्ष मे प्रवेश सँ पूर्वहि ई कहि सकैत छी जे ई १०० मे १०० हिट करबाक सामर्थ्य एहि दोसर वर्ष विकास कय लेत तेकर संपूर्ण पूर्वाधार तैयार भऽ गेल अछि। हमर कार्यसमूह मे दोसर वर्ष लेल एकटा बैसार आयोजन करय जा रहल छी। एहि पर विस्तार सँ चर्चा केलाक बाद सारतत्त्व एतहु राखब। एखन एतबा कहि सकैत छी जे अपन निजी समर्पणक वजन एतेक बना सकलहुँ अछि जे २५ अंक केर प्राप्ति प्रथम वर्ष मे सबहक योगदान सँ १०० अंक धरि पहुँचबे टा करत।
आइ भगबतीक आराधनाक पहिल दिन सेहो थीक। भोरहि सँ स्वाध्यायक भाग मे विद्वान् सहदेव झा द्वारा लिखल गेल वाचस्पति मिश्र केर पोथी सेहो हाथ मे अछि। पंडित सहदेव झा प्राक्कथन मे एतेक प्रभावशाली ढंग सँ प्रेरणा पेबाक आर ताहि दिशा मे कार्य करबाक वर्णन कएलनि अछि जे पढिकय हमरा खूब आत्मीयताक अनुभूति भेल अछि। अहाँ कोनो कार्य जँ ठानि लैत छी आर ताहि दिशा मे लगन सँ कार्य करैत रहैत छी तऽ कोनो तरहक नकारात्मक अवस्था अहाँ केँ हरेनाय तऽ दूर डरेबाको योग्य नहि रहि जाएत अछि। पग-पग पर समाधानक अनेक बाट खुजैत रहैत अछि। एहना सन अवस्था मे किनको पर कोनो दोष देनाय, किनको मे कोनो तरहक कमी निकालनाय…. कोनो जरुरिये नहि छैक। कहबी छैक न, जहाँ चाह, वहाँ राह! मैथिली जिन्दाबाद स्वस्फूर्त ओहि दिशा मे बढल जा रहल अछि जे अपन मिथिलाक वास्ते लाखों सक्रिय कार्यकर्ता आ सबल सेनानी सब केँ आत्मरक्षार्थ ठाढ कय रहल अछि। ई लक्ष्य संधानल दिशा मे अनुकूलताक संग बढि रहल अछि। संख्याबल सेहो एकर पक्ष मे ठाढ अछि ई अतिरिक्त लाभ थीक।
किछु बात नकारात्मक सेहो अछि। एखन धरि मुंहपुरुख आ वरिष्ठ लेखक किंवा अभियानी लोकनि केँ एकर महत्वक पता नहि चललैन अछि एना बुझाएत अछि। किछु तऽ एकर ओवर कन्टेन्ट्स सँ सेहो परेशान भऽ गेल छथि। गोटेक एकरा पर टिप्पणी करैत छथि, लिंक आतंक केर अदंक सँ छहोंछित सेहो भेल छथि। मुदा आम जनसहभागिता जे एकर मूल लक्ष्य अछि ताहि मे ई अत्यन्त कामयाबीक संग आगाँ बढि रहल अछि, ताहि सँ वरिष्ठ एवं पोच्छल-पाछल मुंहगर स्रष्टा लोकनि केँ यदि एकर मूल्यक पता नहियो चललैन अछि तऽ एक हिसाबे हम नीके मानैत छी। फेरो हम एना नहि देखय चाहब जे कियो कहय कि मैथिली विद्वानक भाषा भऽ गेल अछि। ई आमजनक भाषा थीक। ई देसिय बयना थीक। ई सबजन केँ मिट्ठा लगैत अछि। विद्यापतिक एहि उक्ति केँ प्रमाणित करैत अछि। नकारात्मकता केँ कोनो भय नहि!
व्यवस्थापन पक्ष सेहो बहुत गंभीर नहि देखायल हमरा। ईहो हमर अपन कमजोरी सीमित साधनक कारण अछि। एकर प्रिन्ट रूप सेहो नवंबर मास सँ अपेक्षित रहय। मुदा हमर कार्यसमूह मे आरो मित्र लोकनिक अन्यत्र व्यस्तता केँ हम भंग करय मे सक्षम नहि छी। आ नहिये फेर सँ असगरे एहेन दुरुह कार्य करबाक हिम्मत भऽ रहल अछि। तैयो… स्वयं मैथिली जखन रक्षा करनिहारि छथि, तऽ जनती ओ अपने जे कहिया सँ कि सब होयत। वर्तमान पर रही, भविष्य अपने नीक बनत। तथापि उम्मीद करू जे २०१६-१७ एहि लेल सार्थक फलदायी होयत। हमर अन्तर्ब्रह्म कहि रहल अछि।
आइ दिने मे पाठक सब केँ फेसबुक सँ कहने रहियैन जे सालक ३६५ दिवस पर अहू संख्या सँ बेसी तरहक बात लेल शुभकामनाक आदान-प्रदान करबाक नवका फैसन देखैत छी, परञ्च आइ मैथिली जिन्दाबाद केर मार्फत एहि विषय पर सेहो संबोधित करैत अर्थपूर्ण शुभकामना संदेश देब। एकर लिंक केर पोपुलरिटी मे हुनका सबहक शेयर करबाक सहयोगक आकांक्षी बनैत कहल एहि बातक जैड़ मे यैह छल जे खाली हाथे शुभकामना संदेश देनाय हमरा सब लेल उचित नहि अछि। नव संकल्प आ नव साधनाक लेल खास होएत अछि कोनो नव वर्षक दिन, आर आइये स्वयं सृष्टि-निर्मात्री शक्तिक केन्द्र जगज्जननी जगदम्बाक नवरात्र केर आरम्भ सेहो भेल अछि। एहि शुभ दिवस पर स्वयं हुनकहि साक्षी मानैत ऐगला एक वर्ष मे मैथिली-मिथिलाक एकटा आरो नव मुकाम हम सब हासिल करब जे आम जनमानसक कल्याण मे कारगर सिद्ध होयत, ताहि संकल्पक संग सब गोटा केँ मैथिली जिन्दाबाद केर तरफ सँ हार्दिक शुभकामना दैत एहि संपादकीय केँ विराम दैत छी।
हरिः हरः!!


text:
आकृति:मुख्य समाचार
- लेबनानक राजधानी बेरुतमे दू विस्फोटनमे कमसँ कम दू सौ बीस लोकक मृत्यु आ सात हजारसँ बेसी घाइल भेल छल।
- अमेरिकी राष्ट्रपति डोनाल्ड ट्रम्प तथा उत्तर कोरियाली नेता किम जोङ उनबीच सिङ्गापुरमे पहिल भेटवार्ता सम्पन्न।
- राम नाथ कोविन्द भारतक १४हम राष्ट्रपति भेल।
- अमेरिकी गायिका अरिएना ग्रान्डक साङ्गीतिक कार्यक्रम समाप्त भेलाक बाद संयुक्त अधिराज्यक म्यानचेस्टर एरिनाक बाहर भेल आत्मघाती बम विष्फोटनमे २२ लोकक मृत्यु आ ६० लोक घाइल भेल अछि।
- मैथिली विकिपिडिया संसारक विकिसभक सूचीमे १३,७२० लेखक सँग १३५अम स्थानमे पहुँचल अछि।


text:
✍अशोक कुमार सहनीअपन मिथिला, ३१ गते भदौ ।
संविधान घोषणा भेल दिन असोज तीन (३)गते संयुक्त लोकतान्त्रिक मधेशी मोर्चा काला दिन मनाबै के आ प्रदर्शन करैके निर्णय कचुकल अछि । यत बेरस्पतै दिन नेकपा एमालेके स्थानीय समिति बैठकसँ अजोस तीन गते संविधान दिन धूमधाम के साथ मनाबै के निर्णय केलक।
मधेशी मोर्चा असोज दुई गते सँ रंग-बिरंग के कार्यक्रम करैके चार(४) गते तक विरोध करैके निर्णय कचुकल अछि ।
एमाले असोज तीन गते पूरानेपालमें ओहो रंग-बिरंग के कार्यक्रमसाथमे जुलुस प्रर्दशन करैके सचिव प्रदिप ज्ञावाली जानकारी करोने अछि ।
असोज तीन गते मधेशी मोर्चा सेहो सदरमुकामसबमे जुलुश आ सभा कके विरोध करत आ एमाले सेहो करत ओहि टाइम में जुलुस और सभा करत तब बहुत ठाम में झगड़ा होइके सम्भावना रहल अछि ।
यत काठमाडौंमें सेहो मधेशी आ एमाले कार्यकर्ताबीचमें झगड़ा भस्कैय । असोज तीन गते मधेशी युवासबके अगुवाईमें मधेशी समाजके व्यानरमें काठमाडौंमें प्रदर्शन हेत । ओहि दिन एमाले काठमाडौंके बहुत ठामसँ ढोल-पिपिहि के साथ प्रदर्शन करैत शान्तिबाटीका पुगत। दुपहर के २ बजे बसन्तपुरमें पार्टी अध्यक्ष केपी ओली सम्बोधन करैवाल अछि।


text:
प्राप्त जानकारी केर मुताविक कैलाश ड्यूटी के बाद केवटी थाना अंतर्गत कयामचक गाम स्थित अप्पन घर साइकिल सँ जायत छला, एहि दरमियान दू मोटरसाइकिल पर सवार तीन हमलावर सभ हुनका पर गोलीबारी क' देलनि। गोली लगलाक बाद घायल जवान क' इलाजक लेल एक निजी अस्पताल ल' जायल गेल जता चिकित्सक सभ हुनका मृत घोषित क' देलनि। पुलिस अधीक्षक दिलनवाज अहमद कहलनि कि मृतक होमगार्ड जवान केँ नाम कैलाश यादव अछि जे लालबाग स्थित प्रधान डाकघर मे प्रतिनियुक्त छलाह।
स्थानीय लोग सभक मुताबिक, दरभंगा के प्रधान डाकघर सँ होमगार्ड के जवान भरत यादव आओर कयामचक गाम निवासी कैलाश यादव ड्यूटी करि साइकिल सँ घर जायत छला। साइकिल भरत यादव चलबैत रहथिन, साइकिल केँ पाछा मे कैलाश यादव बैसल छलाह। एहि बीच मझिगाम हाट लग मोटरसाइकिल पर सवार तीन अपराधी हुनका आगू सँ घेरैत गोली माएर देलनि। फिलहाल पुलिस एहि मामला केँ जांच क' रहल अछि।


text:
सुभाषचंद्र झा, सहरसा। मई ६, २०१५, मैथिली जिन्दाबाद!
नगर परिषद मे गलत तरीका सँ बहाल दू दर्जन कर्मचारी केँ नौकरी खत्म भय जायत। पटना हाइकोर्ट केर मुख्य न्यायधीश फर्जी बहाली वला जनहित याचिका पर फैसला सुनौलनि।
कि अछि मामला:
बिना विज्ञापन निकालनहिये, अपन नातेदार-संबंधी सब केँ अनर्गल रूपसँ बहाली कयल गेल छल जेकर खुलासा संजीव कुमार द्वारा 2014 मे दायर कैल गेल जनहित याचिका सँ भेल अछि। एहि याचिका मे नियम व कानून केर अवहेलना कय कोना पार्षद सबहक रिशतेदारकेँ बहाली कयल गेल आ एहने बहालीक कानूनी मान्यता नहि हेबाक कारणे नौकरी खारेजीक न्यायादेशक माँग कैल गेल छल। ताहि पर सुनवाइ करैत हाईकोर्ट नगरपालिक अध्यक्ष व कार्यपालक अभियंता केँ नोटिश जारी कयलनि। नोटिश केर संतोषजनक उत्तर नहि देबाक कारणे एहेन तौर-तरीका सँ बहाल दू दर्जन कर्मचारी केर सेवा समाप्त कय देल जेबाक निर्णय देल गेल। संगहि कर्मचारी केँ बहाली पुनः नव तरीका सँ करबाक आदेश सेहो देल गेल अछि। कार्यपालक अभियंता दिनेश राम कहलनि जे माननीय उच्च न्यायालय केर आदेशक आलोक मे कर्मचारी केँ हँटा देल गेल अछि, न्यायलय केर आदेशक शत प्रतिशत अनुपालन कयल जायत।


text:
— आभा झा।
शिक्षा अछि जीवनक अमूल्य उपहार शिक्षित धिया ज्ञान के भंडार। वर्तमान में मिथिला में धिया सब के रोजगार के बेहतर अवसर उपलब्ध अछि।महिला पुरुष सँ कोनो तरहें कम नहिं छथि। ओ सब क्षेत्र में सक्रिय छथि। शिक्षा सँ ल ‘ क ‘ स्वरोजगार सब क्षेत्र में आगू बढ़ि रहल छथि। घरक काज करैत पढ़ाई सेहो करैत छथि। महिला के शिक्षा और रोजगार में समान अवसर भेटला सँ लोकक नजरिया में काफी बदलाव
देखल जा रहल अछि। आइ महिला के हर क्षेत्र में कामकाज के अवसर भेट रहल छनि। महिला समाजक आधा हिस्सा छथि।महिला सशक्तिकरण के बढ़ावा दिस सरकार प्रयास क ‘ रहल छैक। अपन मिथिला में अखनो नौकरी करय वाली महिला के संख्या अन्य राज्य के मुकाबला कम अछि। बहुत अभिभावक के सोच अखनो बस धिया के कनिक पढ़ेला के बाद हुनकर विवाह केनाइ मात्र उद्देश्य रहैत छनि। मुदा बहुतो अभिभावक एहनो छथि जे धिया के शिक्षा के बेसी महत्व दैत छथिन। हुनका आत्मनिर्भर और सशक्त बनय के लेल प्रेरित करैत छथिन। विकास धीर- धीरे भ ‘ रहल छइ। मध्यकालीन युग में महिला के दशा बेहद दयनीय छल। ओहि समय पर्दा प्रथा छल , पुरुष समाज महिला के पर्दा में और घरक चारदीवारी में ही देखनाइ पसंद करैत छलाह। एहि युग में महिला के आर्थिक स्वतंत्रता, शिक्षा और रोजगारक लेल स्वतंत्रता नहिं छलनि।दहेज प्रथा, शिक्षा के कमी और रोजगार पर पाबंदी जेहेन समस्या आइयो अछि। सरकार अपन दिस सँ हर संभव प्रयास करैत नजरि आबि रहल अछि। बेरोजगारी के समाप्त करै के लेल सरकार कतेक योजना शुरू केलक मुदा एतेक प्रयास के बावजूद महिला के लग रोजगार उपलब्ध नहिं अछि।कतेक धिया के अपन शिक्षा पूरा करै के समय नहिं देल जाइत छनि। हुनकर बियाह करा देल जाइत छनि। बियाह के बाद घर गृहस्थी के दबाव में एला के बाद हुनका किछ सीखै के अवसर नहिं भेटैत छनि। बिहार सरकार बिहार में महिला सशक्तिकरण के बढ़ावा देबै , हुनका रोजगार के अवसर मुहैया कराबै तथा हुनकर आत्मविश्वास के बढ़ाबै के लेल कतेक योजना शुरू केलनि। स्वरोजगार के लेल प्रेरित करै के लेल कतेक योजना के शुरूआत केलक। एहि में प्रमुख मुख्यमंत्री उद्यमी योजना अछि। जेकर तहत युवा और महिला उद्यमी के उद्योग शुरू करै के लेल सरकार द्वारा आर्थिक सहायता प्रदान कैल जाइत छैक। एकर अलावा महिला बटालियन, कौशल विकास, जीविका : सशक्तिकरण के सशक्त माध्यम सेहो सरकार द्वारा शुरू कैल गेल किछ योजना छैक। धिया सब लेल मुख्यमंत्री बालिका साइकिल योजना तथा मुख्यमंत्री बालिका प्रोत्साहन योजना जेहेन कतेक योजना के शुरूआत भेल। धिया सब स्वरोजगार अपना क ‘ आत्मनिर्भर भ ‘ सकैत छथि , जरूरत अछि बस अपन अंदर छुपल प्रतिभा के चिन्है के। बहुतो धिया सब आनलाइन पोर्टल के जरिए अपन काज शुरू क ‘ सकैत छथि , जेना टीचिंग, रेडीमेड गारमेंट्स, फास्ट फूड, जेना केक , पिज्जा, बर्गर, आइसक्रीम आदि। कुकिंग, ब्यूटीशियन, कंप्यूटर, मेंहदी , सिलाई, कढ़ाई, योग ,मधुबनी पेंटिंग, संगीत, प्रशिक्षण देनाइ इत्यादि ढेरों विकल्प मौजूद अछि। बहुतो अहि क्षेत्र में आगू बढ़ि रहल छथि। बहुतो गृह उद्योग जेना अचार, पापड़ , मसाला , मखान, अदौड़ी बनेनाइ सब में महिला अपन रोजगार के बढ़ावा द ‘रहल छथि। लघु कुटीर उद्योग, हथकरघा , हस्तशिल्प जेहेन क्षेत्र के बढ़ावा द ‘ ग्रामीण व शहरी महिला के लेल रोजगारक अवसर बढ़ायल जा सकैत अछि। सामाजिक बदलाव के एहि दौर में महिला के आत्मनिर्भर भेनाइ बड्ड आवश्यक छैक। एकरा लेल परिवार व समाज के सोच में बदलाव आवश्यक छैक जे धीरे- धीरे भ ‘ रहल अछि। संग ही धिया के रोजगारक लेल नीक शिक्षा हासिल करबाक चाही और व्यवसायिक शिक्षा सँ स्वरोजगार सेहो अपनाबै के जरूरत अछि। जय मिथिला जय मैथिली।🙏🙏
आभा झा ( गाजियाबाद )


text:
डॉ श्यामा प्रसाद मुखर्जीक जन्मदिवसक उपलक्ष मे कॉन्स्टिट्यूशन क्लब मे संगोष्ठिक सफल आयोजन भेल
रामबाबू सिंह
नयी दिल्ली। डॉ श्यामा प्रसाद मुखर्जी केर जन्मदिवसक अवसर पर आई दिल्लीक कॉन्स्टिट्यूशन क्लब मे एकटा संगोष्ठी राखल गेल छल जकर विषय छल ” देशक एकता आ अखण्डताक परिपेक्ष्य मे डॉ मुखर्जीक योगदान”। अहि अवसर पर मन्च संचालक शिवानन्द तिवारी आ संगहि पाँच गोट विशिष्ट वक्ता उपस्थित छलाह। जाहिमे “नीति आयोग”कें सम्मानीय सदस्य विवेक देवरॉय जी, भारतीय जनता पार्टी केर राष्ट्रीय महामंत्री (संगठन)आ दिल्ली प्रदेश प्रभारी रामलाल जी, भारतीय जनता पार्टी राष्ट्रीय उपाध्यक्ष श्याम जाजू जी, विदेश राज्य मंत्री एम.जे.अकबर सँगहि संस्थाक डायरेक्टर अनिर्वाण गांगुली छलाह। संगोष्ठिक शुरुआत हुनक जीवनी सँग भेल। हुनकर जन्म अजुके दिन 6 जुलाई 1901 कलकत्ता मे भेल रहनि आ 23 जुलाई 1953 जम्मू मे रहस्यमय तरीका सँ हुनकर मृत्यु भ’ गेलनि।
ओ प्रगतिवादी सोचक प्रखर राष्ट्रवादी चिंतक आ शिक्षाविद छलाह। राष्ट्र के’ सम्मान लेल अपन प्राण न्योछावर करनिहार डॉ श्यामा प्रसाद मुखर्जी पहिने हिन्दु महासभाकें राष्ट्रीय अध्यक्ष फेर ओ आरएसएस केर दोसर सर संघ चालक गुरु जीक सँग संवादकें बाद एकटा नव संस्थाके स्थापना कएलाह ” भारतीय जनसंघ”। देशक आन प्रांत केर अलावा जम्मू कश्मीर पर हिनकर फोकस बेसी रहनि। जम्मू कश्मीर पर हिनकर नारा रहनि जे एक देशमे “दू विधान दू प्रधान आ दू निसान” नहि हेबाक चाहि आ एहिलेल सभसँ पहिने ओ पुरजोर विरोध कएलाह संगहि धारा 370 के’ खिलाप सेहो ओ आवाज बुलंद करैत रहलाह। जाहिमे सँ आब दू निसान रहि गेल आ धारा 370 जे आसा अछि जल्दिए सरकार किछु निस्सन डेग उठओताह। ओना रामलाल जी अहि मुद्दा पर गम्भीर नहि देखल गेलाह। एकटा प्रसंग केर चर्च करैत ओ कहैत छथि जे हमर साथी मित्र धारा 370 हटएबा लेल संसद मे 370 सांसद के’ बात कहैत अछि जे सम्भव नहि अछि तेँ समय पर छोड़ि देल जाए , जल्दिए किछु निदान भेटत से आस अछि।
जम्मू कश्मीर जएबाक लेल पहिने परमिट होयत छल आ मुखर्जी साहब विना परमिट चलि गेलाह। जम्मू कश्मीरकें तात्कालिक मुख्यमंत्री शेख अब्दुल्लाह, आ देशक प्रधानमंत्री नेहरू जी छलाह। मुखर्जी साहब के’ कहब छलनि जे अपनहि देशमे परमिट किएक आ अहि कारण सँ हुनका पकरि कS जेलमे राखि देलकन्हि। 23 जून 1953 मे जेल के’ भीतर हुनकर रहस्यमयी तरीका सँ मृत्यु भ’ गेलनि। स्वतन्त्र भारतमे पहिल ओ नेता छलाह जे देशक एकता आ अखण्डताक लेल अपन जान देलक। वैचारिक मतांतर रहितहुँ हुनकर विशिष्ट व्यक्तित्व केर कारण नेहरू जी केंद्रीय उद्योग मंत्री पद देने रहनि जाहिमे बहुत रास नव परिवर्तन अनलाह मुदा नेहरू जी सँग हुनकर मतांतर के’ बाद ओ त्यागपत्र दS देलखिन। आई प्रवुद्ध शिक्षाविद, प्रखर राष्ट्रवादी चिन्तक डॉ श्यामा प्रसाद मुखर्जी केर संगोष्ठिक माध्यम सँ याद कएल गेलनि। ओहन व्यक्तित्वकें समस्त देशवासी के’ तरफ सँ शत शत नमन।